சொத்து குவிப்பு வழக்கில் ஒருவாரத்தில் தீர்ப்பு!

முதல்வர் பதவியில் உட்கார்ந்துவிட தயாராகிவிட்ட சசிகலாவுக்கு டெல்லியில் இருந்து இன்று வந்துள்ள செய்தி பேரிடியாகத்தான் இருக்கும். வருமானத்துக்கு அதிகமாக சொத்து குவித்த வழக்கில் ஜெயலலிதா, சசிகலா உள்ளிட்டோர் விடுதலையை எதிர்த்த மேல்முறையீட்டு மனு மீதான தீர்ப்பை ஒருவாரத்தில் வழங்க இருக்கிறது உச்சநீதிமன்றம். 1991-96-ம் ஆண்டு முதல்வராக இருந்த ஜெயலலிதா மீது வருமானத்துக்கு அதிகமாக சொத்து குவித்ததாக வழக்கு தொடரப்பட்டது. இந்த வழக்கில் சசிகலா, இளவரசி, சுதாகரன் உள்ளிட்டோரும் சேர்க்கப்பட்டனர். இவ்வழக்கை விசாரித்த பெங்களூரு சிறப்பு நீதிமன்ற நீதிபதி குன்ஹா, ஜெயலலிதா, சசிகலா உள்ளிட்டோருக்கு 4 ஆண்டு சிறைத் தண்டனை விதித்தார். ஆனால் ஜெயலலிதா, சசிகலாவின் மேல்முறையீட்டு மனுவை விசாரித்த கர்நாடகா உயர்நீதிமன்ற தனிநீதிபதி குமாரசாமி, ஜெயலலிதா, சசிகலா உள்ளிட்டோரை விடுதலை செய்தார். நீதிபதி குமாரசாமியின் தீர்ப்பை எதிர்த்து உச்சநீதிமன்றத்தில் கர்நாடகா அரசு மேல்முறையீடு செய்தது. இம்மேல்முறையீட்டு மனு மீதான அனைத்து விசாரணைகளும் முடிவடைந்து தீர்ப்பை நீதிபதிகள் பிசி கோஷ் மற்றும் அமித்வாராய் ஆகியோர் அடங்கிய பெஞ்ச் ஒத்திவைத்துள்ளது. இதனிடையே ஜெயலலிதா உடல்நலக் குறைவால் காலமானார். இதனால் அதிமுக பொதுச்செயலர் பதவியை சசிகலா கபளீகரம் செய்து கொண்டார். இதைத் தொடர்ந்து முதல்வராக இருந்த ஓ. பன்னீர்செல்வத்தை ராஜினாமா செய்ய வைத்துள்ளார் சசிகலா. அத்துடன் அதிமுக எம்.எல்.ஏ.க்கள் கூட்டத்தில் சசிகலாவே சட்டசபை குழு தலைவராக தேர்ந்தெடுக்கப்பட்டார். தற்போது தமிழக முதல்வராக பதவியேற்க சசிகலா தயாராகிவருகிறார். ஓரிருநாட்களில் அவர் முதல்வராக பதவியேற்க திட்டமிட்டுள்ளார். இந்த நிலையில் சொத்துக் குவிப்பு வழக்கில் ஜெயலலிதா, சசிகலா உள்ளிட்டோர் விடுதலையை எதிர்த்து தொடரப்பட்ட மேல்முறையீட்டு வழக்கில் இன்னும் ஒரு வாரத்தில் தீர்ப்பு வழங்கப்படும் என உச்சநீதிமன்றம் தெரிவித்துள்ளது. உச்சநீதிமன்றத்தின் இந்த தகவல் சசிகலாவுக்கு பேரிடியாக அமைந்துள்ளது.


அமேசான் தலைவர் முன்னாள் மனைவி   18.5 பில்லியன் டாலர் நன்கொடை!

வாஷிங்டன்,

அமேசான் நிறுவனத்தின் தலைவரின் முன்னாள் மனைவி தனது சொத்தில் இருந்து 18.5 பில்லியன் டாலர்களை தொண்டு நிறுவனங்களுக்கு நன்கொடையாக வழங்குகிறார்.உலகப் பணக்காரர்கள் பட்டியலில் முதல் இடத்தில் இருப்பவர் அமேசான் நிறுவனத்தின் தலைவர் ஜெப் பெசோஸ். இவர், அமேசான் நிறுவனத்தை தொடங்குவதற்கு முன்பு நாவலாசிரியரான மெக்கின்சியை காதலித்து, திருமணம் செய்துகொண்டார்.

இந்த நிலையில், கடந்த சில ஆண்டுகளாகவே பிரிந்து வாழ்ந்துவந்த ஜெப் பெசோஸ், மெக்கின்சி ஆகிய இருவரும் கடந்த ஏப்ரல் மாதம் முறைப்படி விவாகரத்து பெற்றனர். அதனை தொடர்ந்து, ஜெப் பெசோஸ், தனது சொத்தில் 25 சதவீதத்தை மனைவி மெக்கின்சிக்கு ஜீவனாம்சமாக கொடுக்க முடிவு செய்தார்.

அதன்படி 35 பில்லியன் அமெரிக்க டாலர்களை மெக்கின்சிக்கு வழங்குவதாக அவர் அறிவித்தார். இதன் மூலம் உலகிலேயே அதிக தொகையை மனைவிக்கு ஜீவனாம்சமாக கொடுத்தவர் என்கிற பெருமைக்கு ஜெப் பெசோஸ் சொந்தக்காரர் ஆனார்.இந்த நிலையில் தனது சொத்தில் சரிபாதி தொகையை தொண்டு நிறுவனங்களுக்கு நன்கொடையாக வழங்குவதாக மெக்கின்சி உறுதிமொழி அளித்துள்ளார்.

அதவாது 18.5 பில்லியன் டாலர்களை நன்கொடையாக வழங்க இருக்கிறார்.இது தொடர்பாக அவர் வெளியிட்டுள்ள அறிக்கையில், நான் வாழ்வதற்கு தேவையானதை விட கூடுதலாக, பகிர்ந்து கொள்ளும் அளவிற்கு அதிகமான சொத்துகள் என்னிடம் உள்ளன என குறிப்பிட்டுள்ளார்.


இந்திய விமானங்களுக்கு பாகிஸ்தான் வான்வழி பாதை மீண்டும் திறக்கப்படுமா?

லாகூர்,

இந்திய விமானங்களுக்கு பாகிஸ்தான் வான்வழி பாதையை மீண்டும் திறந்து விடுவது பற்றி பாகிஸ்தான் 15ஆம் தேதி முடிவு செய்கிறது. புல்வாமா தாக்குதலை தொடர்ந்து, கடந்த பிப்ரவரி 26ஆம் தேதி பாகிஸ்தானில் உள்ள பாலகோட் பயங்கரவாத முகாமை இந்திய விமானப்படை விமானங்கள் தாக்கி அழித்தன.

இந்த சம்பவத்துக்குப் பிறகு, பாகிஸ்தான் தனது வான்வழிப் பாதையை முற்றிலுமாக மூடிவிட்டது. பின்னர், மார்ச் 27ஆம் தேதி, மீண்டும் திறந்தது. இந்த தடை காரணமாக, பாகிஸ்தான் சர்வதேச ஏர்லைன்ஸ் விமானங்களுக்கு பெரும் இழப்பு ஏற்பட்டுள்ளது. இதையடுத்து இந்திய விமானங்களுக்கு பாகிஸ்தான் வான்வழிப் பாதையை மீண்டும் திறந்து விடுவது குறித்து 15ஆம் தேதி முடிவு செய்யப்படும் என்று பாகிஸ்தான் சிவில் விமான போக்கு வரத்து ஆணைய செய்தித்தொடர்பாளர் முஜ்தாபா பைக் தெரிவித்தார்.

அவர் மேலும் கூறுகையில், சம்பந்தப்பட்ட அமைச்சர்களும் அவர்களின் அமைச்சக அதிகாரிகளும் கூட்டத்தில் கலந்துகொள்வார்கள். இந்திய விமானங்க ளுக்கு தடையை நீக்கலாமா? தொடரலாமா? என்பது பற்றி முடிவு எடுக்கப்படும். அதே நாளில் முடிவு அறிவிக்கப்படும் என்றார்.


பாரதிராஜா ஒரு குரங்கு, அவர் நடிகரே இல்லை

பாரதிராஜா அவர்களை பாராட்ட நமக்கு வாழ்நாளே பத்தாது. நான் கொஞ்சம் வித்தியாசமாக அவரை பாராட்ட நினைக்கிறேன். பாரதிராஜா ஒரு சிறந்த குரங்கு என்று பார்த்திபன் தெரிவித்துள்ளார்.நிதிலன் சுவாமிநாதன் இயக்கத்தில் பாரதிராஜா, விதார்த் உள்ளிட்டோர் நடித்துள்ள படம் குரங்கு பொம்மை. படத்தின் இசை வெளியீட்டு விழா சென்னையில் நடந்தது. இசை வெளியீட்டு விழாவில் கலந்து கொண்ட நடிகரும், இயக்குனருமான பார்த்திபன் பாரதிராஜா பற்றி பேசியதாவது,பாரதிராஜா அவர்களை பாராட்ட நமக்கு வாழ்நாளே பத்தாது. நான் கொஞ்சம் வித்தியாசமாக அவரை பாராட்ட நினைக்கிறேன். பாரதிராஜா ஒரு சிறந்த குரங்கு. குரங்கு என்றால் ஒரு வார்த்தை ஆனால் நான்கு எழுத்து உள்ளது. சிறந்த 'கு'ணவான், சிறந்த 'ர'சனையாளர், இ'ங்'கிதம் அறிந்தவர், 'கு'வாலிட்டியான ஒரு மனிதர். நடிகர் எனக்கு தெரிந்து பாரதிராஜா ஒரு நல்ல மனிதரே தவிற நல்ல நடிகரே இல்லை. பாராதிராஜா நடிக்கும் என்று போட்டால் அவர் நடிச்சிட மாட்டார். நான் இந்த படத்தில் நான்கு, ஐந்து காட்சிகள் பார்த்தேன். நடிக்கவே இல்லை அவ்வளவு சிறப்பாக அப்படியே வாழ்ந்திருக்கிறார்.நடிப்பு அவருடைய மிக சிறப்பான ஒரு விஷயம் அவர் நடிப்பு சொல்லிக் கொடுப்பாரே தவிர அவர் நடிக்கவே மாட்டார். நான் சொல்வது சினிமாவில் மட்டும் அல்ல. நிஜ வாழ்க்கையிலும், மேடையிலும் எங்கேயுமே நடிக்கத் தெரியாத அப்ராணி மனிதர் அவர். அதனால் தான் நிறைய இடத்தில் அவருக்கு ஏகப்பட்ட பிரச்சனைகள் வரும் பாராட்டு பாரதிராஜாவை நாம் பாராட்டுவது ரொம்ப, ரொம்ப முக்கியான விஷயம். இந்த படம் எல்லாம் 20, 30 வருஷத்திற்கு பிறகு பெரிய பதிவாகி விடும். நாம் எப்பொழுதுமே இருக்கும்போது யாரையும் பெரிதாக பாராட்டுவது இல்லை, வாழ்த்துவது இல்லை.நடக்கும் தமிழ் திரையுலகின் சார்பாக பாரதிராஜாவுக்கு மிகப்பெரிய பாராட்டு விழா நாம் எடுத்தே தீர வேண்டும். அந்த ராமாயணத்தில் நானும் ஒரு அணிலாக இருக்க ஆசைப்படுகிறேன். அது விரைவில் நடக்கும் என்றார் பார்த்திபன்.


பிரச்சாரத்தின் போது டென்ஷனில் பாதியிலேயே சென்ற ஓபிஎஸ்!

தமிழகத்தில் வரும் 19ம் தேதி சூலூர்,அரவக்குறிச்சி,திருப்பரங்குன்றம்,ஓட்டப்பிடாரம் ஆகிய நான்கு சட்டமன்ற தொகுதிகளுக்கும் இடைத்தேர்தல் நடைபெற உள்ளது.அதிமுக சார்பில் அக்கட்சியின் ஒருங்கிணைப்பாளரும், துணை ஒருங்கிணைப்பாளரும் மற்றும் அமைச்சர்களும் தீவிர பிரச்சாரத்தில் ஈடுபட்டுள்ளனர்.

இந்த நிலையில் துணை முதல்வரும் அதிமுகவின் ஒருங்கிணைப்பாளருமான ஓ.பன்னீர்செல்வர் ஓட்டப்பிடாரம் தொகுதி அதிமுக வேட்பாளர் மோகனை ஆதரித்து பிரச்சாரம் செய்யும் போது  அத்தொகுதி மக்கள்  "எங்களுக்கு இட ஒதுக்கீடு அரசாணை என்னாச்சு" என பட்டியலின மக்கள் கேள்வி எழுப்பி யுள்ளனர்.

இதனால் டென்ஷன் ஆன ஓபிஎஸ், "தனிப்பட்ட முறையில் என்னை வந்து பாருங்கள், நான் பதில் கூறுகிறேன்" என கூறி விட்டு, பிரசாரத்தை பாதியிலேயே முடித்துக்கொண்டு எஸ்கேப் ஆனார் ஓ.பி.எஸ். இது பற்றி அப்பகுதி மக்களிடம் விசாரித்த போது பிரச்சாரத்தின் போது எங்களது கோரிக்கை களை கேட்டோம் அதற்கு பிரச்சாரத்தை பாதியிலேயே முடித்து கொண்டு என்னை தனிப்பட்ட முறையில் பார்த்து கோரிக்கைகைளை கொடுங்கள் என்று கூறிவிட்டு சென்றுவிட்டார் என்று அதிருப்தியாக கூறினார்கள்.


நாடுகடத்தப்படவிருந்த இலங்கை மாணவி செய்த சாதனையால் ஏற்பட்ட அதிர்ஷ்டம்

பிரித்தானியாவிலில் குடியுரிமை பெறத் தகுதியற்றவர் என்ற வகையில் நாடுகடத்தப்படும் சூழ்நிலைக்கு தள்ளப்பட்ட இலங்கை மாணவி சிரோமினி சற்குணராஜா தனது பட்டப்படிப்பை நிறைவு செய்துள்ளார். பிரித்தானியாவில் Bangor பல்கலைக்கழகத்தில் பட்டப்படிப்பை தொடர்ந்த சிரோமினி முதல்தரத்தில் சித்தியடைந்துள்ளதாக அந்நாட்டு ஊடகங்கள் தகவல் வெளியிட்டுள்ளன. 3 மாதத்திற்கு முன்னர் அவர் நாட்டைவிட்டு வௌியேறவேண்டி இருந்தாலும் பிரித்தானியாவின் Bangor பல்கலைக் கழகத்தில் மின்னணு பொறியியல் பட்டப்படிப்பை நிறைவு செய்வதற்கான ஒரு வாய்ப்பையும் அதுவரை தங்கியிருப்பதற்கான கால அவகாசத்தையும் அரசிடம் கேட்டிருந்தார். இதனால், சமூக ஆர்வலர்கள் பலரின் முயற்சியில் அவருக்கு இந்த பட்டப்படிப்பை தொடர வாய்ப்பு கிடைத்தது. கடந்த பெப்ரவரி சிரோமினி மற்றும் அவரது தாயாரை பிரித்தானிய பொலிஸார் கைது செய்து, இரு நாட்களுக்கு தனிமையில் சிறையில் வைத்தனர். அதன் பின்னர் Bedfordshire பகுதியில் அமைந்துள்ள Yarl's Wood குடிவரவு தடுப்பு மையத்திற்கு அவர்கள் மாற்றப்பட்டனர். குடிவரவு அதிகாரிகளின் நடவடிக்கைக்கு எதிராக 30 ஆயிரத்திற்கும் அதிகமானோர் கையெழுத்திட்டு மனு ஒன்றை தாக்கல் செய்திருந்தனர். தற்போது சிரோமினி வெற்றிகரமாக தனது பட்டப்படிப்பை முதல் தரத்தில் நிறைவு செய்துள்ளார். இந்த நிலையில் கடந்த 3 மாதங்கள் தனது பட்டப் படிப்பை நிறைவு செய்வதற்கு உதவிய அனைவருக்கும் தனது நன்றியை ஷிரோமினி தெரிவித்துள்ளார். "அது ஒரு சவாலான நேரமாக இருந்தது, ஆனால் நல்வாழ்த்துக்களினால் நான் மகிழ்ச்சியடைந்தேன். என்னை சுற்றியிருந்த சமூகம் குறித்து மகிழ்ச்சியடைகின்றேன். அடுத்த வாரம் நடைபெறும் எனது பட்டப்படிப்பு விழாவை கொண்டாடுவது குறித்து நான் கவனம் செலுத்துகிறேன், வேலைவாய்ப்பு சந்தையில் Bangor பல்கலைக்கழகத்தில் நான் பெற்று கொண்ட பாடத்திட்டத்தின் மூலம் நான் பெற்றுள்ள திறன்களையும் அறிவையும் பயன்படுத்துவதை நான் எதிர்பார்க் கிறேன்... என சிரோமினி குறிப்பிட்டுள்ளார். 2009ம் ஆண்டு சிரோமினி மற்றும் அவரது தாயார் பிரித்தானியாவுக்கு சென்றனர். பிரித்தானியாவுக்கு சென்ற சிரோமினி அவரது தந்தையின் விசாவில் அங்கு தங்கிருந்த நிலையில், 2011ம் ஆண்டு தந்தை உயிரிழந்துள்ளமை குறிப்பிடத்தக்கது.


அந்தமானிலும் நிலநடுக்கம்!!!

அந்தமான் தீவில் நிகோபார் பகுதியில் இன்று காலை மிதமான நிலநடுக்கம் ஏற்பட்டது. இது ரிக்டர் அளவுகோலில் 5.3 புள்ளியாக பதிவிடப்பட்டுள்ளது. இதன்மூலம் கட்டிடங்கள் குலுங்கின, நிலநடுக்கத்தால் பீதி அடைந்த மக்கள் வீட்டை விட்டு வெளியேறி சாலைகளில் தஞ்சம் அடைந்தனர்.

இதேபோல இன்று அதிகாலை இந்தோனேசியா தீவில் பயங்கர நிலநடுக்கம் ஏற்பட்டது. ரிக்டர் அளவுகோலில் இது 7.0 ஆக பதிவாகியுள்ளதால் சுனாமி எச்சரிக்கையும் அங்குவிடப்பட்டுள்ளது. இந்த பயங்கர நிலநடுக்கம் பத்து கிலோமீட்டர் ஆழத்திலேயே ஏற்பட்டுள்ளதால் கடலோர மக்களை பாதுகாப்பான இடத்திற்கு வெளியேறுமாறு எச்சரிக்கை விடுத்துள்ளனர்.


நடக்கவே கஷ்டப்படும் உலகின் மிக உயரமான பெண்

துருக்கியில் வசித்து வரும் உலகிலேயே மிக உயரமான பெண்ணான Rumeysa Gelgi-யின் தன்னுடைய வாழ்க்கையை சக்கர நாற்காலியிலே கழிக்கும் அவல நிலைக்கு தள்ளப்பட்டுள்ளார். துருக்கியின் வடக்கு பகுதியில் உள்ள Safranbolu என்ற நகரத்தில் வசித்து வரும் பெண் Safiye Gelgi. இவருக்கு கடந்த 1997ம் ஆண்டு அழகான பெண் குழந்தை பிறந்தது, இவளுக்கு Rumeysa Gelgi என பெயர் சூட்டினர். மிக மகிழ்ச்சியான குடும்பமாக வாழ்ந்து வந்தவர்களுக்கு பேரதிர்ச்சி காத்திருந்தது. அதாவது, Rumeysa Gelgiன் வளர்ச்சி பிறப்பிலிருந்தே சாதாரண குழந்தைகளை விட அதிகமாக இருந்து வந்துள்ளது. தற்போது இவருக்கு பத்தொன்பது வயதாகிறது, அவர் ஏழு அடி உயரத்தில் தற்போது இருக்கிறார்! Weaver Syndrome என்ற விசித்திர நோயால் தான் இவருக்கு இந்த வளர்ச்சி என மருத்துவர்கள் தெரிவித்துள்ளனர். இதனால் அவர் சந்திக்கும் பிரச்சைனைகள் ஏராளம். இதுபற்றி அவர் கூறுகையில், சிறுவயதிலிருந்தே என்னை எல்லாரும் விசித்திரமாக பார்ப்பார்கள். எனக்கு ஆறு வயது ஆன பின்னர் தான் இதை நான் உணர்ந்தேன் என கூறியுள்ளார். அதிக உயரத்தால் முதுகெலும்பு பிரச்சனையால் அவதிப்படும் Rumeysa Gelgiன் சக்கர நாற்காலி, ஊன்று கோல் உதவியுடன் தான் வாழ்ந்து வருகிறார், இவரின் பெற்றோர்கள் பக்கபலமாக இருந்து வருகின்றமை குறிப்பிடத்தக்கது.


பொதுத்தேர்தலில் வெற்றிபெற வேண்டுமா?

கோலாலம்பூர்,

வரும் பொதுத் தேர்தலில் தேசிய முன்னணி மக்களின்  இதயங்களை கவர வேண்டுமானால் கிடுகிடு ஏற்றம் கண்டு வரும் எரிபொருளுக்கு அரசாங்கம் மானியம் கொடுக்க வேண்டும் என்றார்  பாண்டான் பி.கே.ஆர். நாடாளுமன்ற உறுப்பினர் ரபிஸி ரம்லி. எரிபொருளுக்கு இவ்வாண்டு டிசம்பர் மாதம் தொடங்கி அடுத்த 2018 ஆம் ஆண்டு ஜனவரி மாதம் வரை  லிட்டருக்கு 20 காசு மானியம்  வழங்க வேண்டும் என்று அந்த எம்.பி. கூறினார்.

டிசம்பர் மற்றும் ஜனவரி மாதங்கள் மக்களுக்கு இக்கட்டான மாதங்கள் ஆகும். பள்ளி திறக்கப்படுவதால் பள்ளிக் கட்டணம் செலுத்த வேண்டும், காலணிகள் வாங்க வேண்டும், என்று நேற்று நாடாளுமன்ற வளாகத்தில்  செய்தியாளர்கள் சந்திப்பில் அவர் இதனை கூறினார்.

கடந்த அக்டோபர் 11  ஆம் தேதி முதல்  நான்காவது முறையாக எண்ணெய் விலைகள் அதிகரித்துள்ளன. பெட்ரோல்  ரோன் 95 இன்  நேற்று முன்தினம் முதல் 7 காசு உயர்ந்துள்ளது. அது தற்போது லிட்டருக்கு வெ. 2.31 ஆக  உயர்வு கண்டுள்ளது. கடந்த வாரம் லிட்டருக்கு வெ.2. 54 விலையில் இருந்த பெட்ரோல் ரோன் 97 லிட்டருக்கு 6  காசு அதிகரித்து தற்போது வெ. 2.60 விலையில் உள்ளது.

Read More: Malaysia nanban News paper on 10.11.2017


தமிழ்மேல் உள்ள மேலான மொழிப்பற்று. தம் 3 பிள்ளைகளையும் தமிழ்ப்பள்ளிகளில் சேர்த்துவைத்த தம்பதியர்.

சிலாங்கூர் மாநிலத்தில் சுங்கை திங்கி தோட்டத் தமிழ்ப்பள்ளியில் ஆரம்பக் கல்வியைக் கற்ற மணிசேகரன் நாகூரான், வசுந்துரா  இராஜ கோபால் தம்ப தியர் தங்களது மூன்று செல்வங்களின் பாரம்பரியமும், சமயமும் துளியளவுகூட சேதாரமாகாமல் இருக்க வேண்டும் எனும் ஒரே இலக்கில் கவ னமாக இருந்து தாங்கள் பெற்ற இன்பத்தைப் பிள்ளைகளும் பெற வேண்டும் என்பதால்  தமிழ்ப்பள்ளியிலேயே கல்வியைத் தொடங்கி சமூகத்திற்குப் பெருமை சேர்த்துள்ளனர்.

சமூக ஆர்வலரும் சொந்த தொழில் செய்து வருபவருமான மணிசேகரன் நாகூரான் தன் மூத்த  பிள்ளை விநோதினி மணிசேகரன் ரவாங் தமிழ்ப்பள்ளி யில் (SJKT Rawang)  கல்வியைத் தொடங்குவதற்கான வாய்ப்பினை வழங்கினார். இடைநிலைப் பள்ளியில் கல்வியை முடித்த பின்னர் ஷா ஆலமில் அமைந்திருக்கும் நிர்வாக அறிவியல் பல்கலைக் கழகத்தில் (MSU)   தங்கும் விடுதி நிர்வாகத் துறையில் பட்டம் பெற்றுள்ளார்.

மணிசேகரன் - வசுந்துரா இராஜகோபால் தம்பதியரின் இரண்டாவது வாரிசு விஜயஸ்ரீ மணிசேகரன், ரவாங் தமிழ்ப்பள்ளியில் கல்வியைத்  தொடங்கி கோலாலம்பூர் சிட்டி  பல்கலைக் கழகத்தில் (City University)  கிராஃபிக் டிசைனர் துறையில் பட்டம் பெற்றுள்ளார். கணினியில் வடிவமைக்கும் துறையில் மிகுந்த திறமையைப் பெற்றிருக்கும் இவருக்கு தமிழ்ப்பள்ளி அனுபவமே இக்கனவினை  விதைத்ததாகக் கூறுகின்றார்.

இத்தம்பதியரின் மூன்றாவது வாரிசு திவ்யன் மணிசேகரன், ரவாங் தமிழ்ப்பள்ளியில் காலடி எடுத்து வைத்து இடைநிலைப் பள்ளியில் சிறந்த தேர்ச்சி யைப் பெற்று பகாங் மெட்ரிகுலேஷன் கல்லூரியில் பயின்று வருகின்றார். தமிழ்ப்பள்ளிகளில் கல்வியைத் தொடங்குவதன் வழி பிள்ளைகளின் எதிர்கா லத்தை நிர்ணயம் செய்ய முடியும் என்பதை நிரூபித்திருக்கும் இக்குடும்பத்தினர் மற்ற மலேசிய இந்தியர்களுக்கு வழிகாட்டியாகவே திகழ்கின்றனர்.

மணிசேகரன்  நாகூரான், வசுந்துரா  இராஜ கோபால் தம்பதியர் தமிழ்மொழியின் மீதும் சமயத்தின் மீதும் கொண்டிருந்த பிணைப்பால் பிள்ளைகளின் தொடக்கக் கல்வியைத் தமிழ்ப்பள்ளியிலேயே தொடங்கி மகிழ்ச்சியான குடும்பத்தை உருவாக்கியுள்ளதைப்போல் மற்றவர்களும் பின்பற்ற வேண்டும் எனக் கேட்டுக் கொண்டுள்ளனர்.


ஷாபிக்கு கைமாறிய வெ.95 லட்சம்.

புத்ராஜெயா,

பிரதமர் டத்தோஸ்ரீ நஜீப் துன் ரசாக்கிடமிருந்து வெ.95 லட்சத்தை வழக்கறிஞர் ஷாபி அப்துல்லா பெற்றுக்கொண்டார் என்ற குற்றச்சாட்டு தொடர்பான ஆதாரங்களை பி.கே.ஆர். நேற்று மலேசிய ஊழல் தடுப்பு ஆணையத்திடம் (எம்.ஏ.சி.சி.) வழங்கியது.இங்குள்ள எம்.ஏ.சி.சி. தலைமையகத்தில் புகார் செய்ததை அடுத்து, இவ்விவகாரம் குறித்து விசா ரணை செய்யும் படி பி.கே. ஆர். உதவித் தலைவர் ஷம்சுல் இஸ்கந்தார் முகமட் அக்கின், அதன் மகளிர் தலைவி ஜுராய்டா கமாருடின் இருவரும் எம்.ஏ. சி.சி.-யை வலியுறுத்தினர்.

இந்த வெ.95 லட்ச விவகாரம் ஒன்றும் புதியதல்ல. ஆனால், இது பற்றி தீவிரமான நடவடிக்கை எடுக்கப்பட்டதாகத் தெரியவில்லை என்று ஷாம்சுல் தெரிவித்தார்.எங்களிடம் அதற்கான ஆதாரம் உள்ளது. அதை நாங்கள் சமர்ப்பித்து விட்டோம். இது பற்றி மேலும் எங்களால் எதையும் வெளிப்படையாகக் கூற முடியாது. இன்னும் ஏழு தினங்களில் இதற்கான பதிலை அளிக்க எம்.ஏ.சி.சி. அதிகாரிகள் உறுதியளித்துள்ளனர் என்றார் அவர்.

தனக்கு நியாயமான ஒரு வழக்கு விசாரணை நடத்தப்படவில்லை, நியாயமான தீர்ப்பு வழங்கப்படவில்லை என்ற அடிப்படையில் தன் மீதான ஓரினப்புணர்ச்சி வழக்கை ரத்து செய்யக்கோரி எதிர்க்கட்சித் தலைவர் டத்தோஸ்ரீ அன்வார் இப்ராஹிம் இவ்வாண்டு ஜூன் மாதம் ஒரு விண்ணப்பத்தை பதிவு செய்திருந்தார்.

குறிப்பிட்ட இந்த வழக்கு விசாரணையில் மேல் முறையீட்டு நீதிமன்றத்திலும் கூட்டரசு நீதிமன்றத்திலும் அரசாங்கத்திற்கான இடைக்கால வழக்க றிஞராக செயல்பட்ட ஷாபி, 2013 மற்றும் 2014-இல் இரு பகுதிகளாக பிரதமர் நஜீப்பின் தனிப்பட்ட வங்கிக் கணக்கில் இருந்து பணம் பெற்றார் என்று சரவா ரிப்போர்ட் அதே மாதத்தில் செய்தி வெளியிட்டதை தொடர்ந்து அன்வார் இந்த வழக்கை பதிவு செய்திருந்தார்.

Read more: Malaysia Nanban News Nanban on 24.10.2017


ஒலிம்பிக் நாயகி சாக்‌ஷி மாலிக், மண வாழ்க்கையில் இணைந்தார்!

கடந்த 2016-ம் ஆண்டு, ரியோ டி ஜெனிரோவில் நடந்த ஒலிம்பிக் போட்டியில், மல்யுத்தப் போட்டியின் 58 கிலோ பெண்களுக்கான பிரிவில் போட்டியிட்டு இந்தியாவுக்கு வெண்கலப்பதக்கத்தை வென்று கொடுத்தவர், சாக்‌ஷி மாலிக். கடந்த 2010-ம் ஆண்டு நடைபெற்ற இளைஞர் ஒலிம்பிக் போட்டியில் வெண் கலம் மற்றும் காமன்வெல்த் விளையாட்டுப் போட்டியில் வெள்ளிப்பதக்கம் வென்ற பிரபல குத்துச்சண்டை வீரர், சத்தியவர்த். இவர்கள் இருவருக்கும் கடந்த அக்டோபர் மாதம் நிச்சயதார்த்தம் நடந்தது. அவர்களின் திருமணம் இன்று (ஏப்ரல் 3), சாக்‌ஷி மாலிக்கின் சொந்த மாநி லமான ஹரியானாவின் ரோத்தக் நகரில் சிறப்பாக நடைபெற்றது. இந்தத் திருமணத்துக்கு அரியானாவின் முன்னாள் முதல்வர் பூபேந்தர்சிங் ஹூடா, மல் யுத்த வீரர் சுஷில் குமார் உள்பட பலரும் பங்கேற்றனர். இந்த ஜோடிகள், மணவாழ்க்கையில் என்றும் மகிழ்ச்சியுடன் இருக்க வாழ்த்துவோம்!


நாட்டில் வேலை செய்ய வங்காளதேச  தொழிலாளர்களுக்கு மீண்டும் அனுமதி!

இந்நாட்டில் வேலை செய்வதற்கு அரசாங்கம் மீண்டும் வங்காளதேச தொழிலாளர்களுக்கு அனுமதி வழங்கவுள்ளது.

கடந்த 2018ஆம் ஆண்டு வங்காளதேச தொழிலாளர்களை வேலைக்குச் சேர்ப்பதற்கு அரசாங்கம் தடை விதித்திருந்தது.

விரைவில் அது தொடர்பான புதிய புரிந்துணர்வு உடன்பாடு ஒப்பந்தம் குறித்து வங்காளதேச அரசாங்கத்துடன் மனிதவள அமைச்சு பேச்சுவார்த்தை நடத்தும் என்று அதன் அமைச்சர் எம்.குலசேகரன் கூறினார்.

வங்காளதேச தொழிலாளர்களை எளிமையான முறையில் வேலைக்குச் சேர்ப்பதற்கு கடுமையான விதிமுறைகள் அவசியம் தேவை என்பதையும் அவர் ஒப்புக் கொண்டார்.

குறைந்த செலவிலும் வெளிப்படையானப் போக்கிலும் வங்காளதேச தொழிலாளர்களை வேலைக்குச் சேர்ப்பதற்கான நடைமுறையை மலேசியா அமல்படுத்தும் வரை அந்நாட்டிற்கு வங்காளதேச தொழிலாளர்களை அனுப்புவதில்லை என்று வங்காளதேச அரசாங்கம் முடிவு செய்துள்ளதாக அந்நாட்டின் டெய்லி ஸ்டார் பத்திரிகை கடந்த ஞாயிற்றுக்கிழமை செய்தி வெளி யிட்டிருந்தது.

இதற்குப் பதிலளிக்கையில் மனிதவள அமைச்சர் மேற்கண்டவாறு கூறினார்.

வங்காளதேச தொழிலாளர்களை எந்தவிதப் பரிசோதனையுமின்றி அங்கிருந்து அனுப்பும் முறையில் முதலில் மாற்றம் காண்பது அவசியமாகும். இதனையே அவர்கள் செய்ய முயன்று வருகிறார்கள் என்று நேற்று தமது அமைச்சில் நடைபெற்ற வாடிக்கையாளர் தின நிகழ்ச்சியில் கலந்து கொண்ட பின்னர் அவர் செய்தியாளர்களிடம் இவ்வாறு தெரிவித்தார்.

வங்காளதேச தொழிலாளர்கள் மலேசியாவிற்கு வருவதற்கு ஏஜெண்டுகள் அதிக பணத்தை வாங்குவது உட்பட அவர்கள் இங்கு கொண்டு வரப்பட்டதும் துன்புறுத்தப்படுவது மீதான புகார்களும் எங்களிடம் உள்ளன.

நேப்பாள் நாட்டுடன் புரிந்துணர்வு உடன்பாட்டு ஒப்பந்தத்தில் கையெழுத்திடும்போது, தொழிலாளர்கள் இங்கு வரும்போது அவர்களுக்கு எந்தவிதமான கட்டணங்களும் விதிக்கப்படக் கூடாது என்ற விதிமுறை இருந்ததை அவர் சுட்டிக் காட்டினார்.

தொழிலாளர்களுக்கு இயல்பான கட்டணம் அவசியம். அது அவர்களின் விமான டிக்கெட்டைத் தவிர இதர செலவுகள் அனைத்தும் முதலாளிகளால் ஏற்றுக் கொள்ளப்பட வேண்டும் என்றார்.


வடகொரியாவுடனான பதற்றத்தை கையாளுவதில் போதிய திறன்  இல்லை!

வடகொரியாவுடனான பதற்றத்தை கையாளுவதில் மலேசியா போதிய திறனைக் கொண்டிருக்கவில்லை என்று முன்னாள் பிரதமர் துன் டாக்டர் மகாதீர் முகமட் நேற்று தெரிவித்தார். இதுபோன்ற பதற்ற சூழ்நிலை இதற்கு முன்பு நிகழ்ந்திருக்க வில்லை. மலேசியா முதன் முதலில் இப்படியொரு நெருக் கடியை எதிர்நோக்கி யிருப்பதால் இந்த விவகாரத்தை எவ்வாறு கையாளுவது என்பது குறித்து அது போதுமான திறனையும் அனுபவத்தையும் கொண்டி ருக்கவில்லை என்றார் அவர். வடகொரியாவை மலேசியா தனது எதிரியாக்கக் கூடாது என டாக்டர் மகாதீர் முகமட் குறிப்பிட்டார். மலேசியாவுக்கும் வடகொரியாவுக்கும் இடையி லான அரச தந்திர நீதியிலான நடப்பு பதற்றத்தை நாம் புத்திசாலித் தனமாக கையாண்டு இருக்க வேண்டும். அத்துடன் இதுபோன்ற ஒரு சூழ்நிலையை நாம் முதல் முறையாக எதிர் கொண்டுள்ள நிலையில் இதை நாம் கற்றுக் கொள்ளும் வகையிலான ஒரு பாடமாகக் கொள்ள வேண்டும். ஏனெனில் நம் நாட்டில் அந்நியர்கள் ஏராளமானோர் உள் ளனர். அது இந்நாட்டிற்கு நன்மையளிக்காத விஷயங்களை கொண்டு வரலாம் என்றார் டாக்டர் மகாதீர். வடகொரியாவுடனான நெருக்கடியை அரசாங்கம் இன்னும் நன்றாகக் கையாண் டிருக்க முடியும். எனினும் அது அவ்வாறு செய்யவில்லை. அதனால் இரு நாடுகளுக்கும் இடையே பதற்றம் ஏற்பட்டது. அது இதுபோன்ற விஷயங்களை கையாள்வதில் அனுபவமின்மையால் இருக்கலாம். இதுபோன்ற சச்சரவுகள் தமது நிர்வாகத்தின் போது ஒருபோதும் நிகழ்ந்தது இல்லை. அணி சேராமலும் எந்த முகாமுடனும் நாம் தொடர்பை ஏற்படுத்திக் கொள்ளாமலும் இருப்பதே நமது முந்தைய கொள்கையாகும். மற்ற நாடுகளின் கொள்கைகள் அல்லது சித்தாந்தங்கள் எப்படியிருந்தாலும் நாம் எல்லா நாடுகளுடனும் தோழமையுடன் இருந்தோம். தற்போது நிலைமை வேறுபட்டுள்ளது. நாம் சில நாடுகளுடன் உறவுகளை ஏற்படுத்திக் கொண்டுள்ளோம். அது நமது சுயேச்சைத் தன்மையை கட்டுப் படுத்துகிறது என டாக்டர் மகாதீர் கூறியுள்ளார்.


கடலில் மூழ்கி 304 பேரை பலிகொண்ட கப்பல் தூக்கி எடுக்கப்பட்டது!

தென்கொரியாவில் கடலில் மூழ்கி 304 பேரை பலிகொண்ட கப்பல் கடலுக்கு அடியில் இருந்து தூக்கி நிறுத்தப்பட்டுள்ளது.கடந்த 2014-ஆம் ஆண்டு ஏப்ரல் மாதம் 16-ஆம் திகதி மாணவ, மாணவிகள் பலர் உல்லாசப்பயணம் மேற்கொண்டனர். அப்போது திடீரென்று கப்பல் ஜிண்டோ தீவில் உள்ள கடலில் மூழ்கி விபத்துக்குள்ளானது. இதில் குழந்தைகள் உட்பட சுமார் 304 பேர் உயிரிழந்தனர். அந்த கப்பல் விப்பத்துக்குள்ளான நிலையிலே கடலுக்கு அடியில் சென்றுவிட்டது. இதன் எடை 6 ஆயிரத்து 825 டன்.கடலுக்குள் மூழ்கிய இந்த கப்பலை தூக்கி நிறுத்தி மீட்க வேண்டும் என்ற கோரிக்கை வைக்கப்பட்டது. இதனால் அதற்கான நட வடிக்கையை அந்த நாட்டு அரசு மேற்கொண்டது. அதன் விளைவாக கடுமையான முயற்சிக்குப்பின்னர் அந்த கப்பல் இப்போது கடலுக்கு அடியில் இருந்து தூக்கி நிறுத்தப்பட்டு விட்டது.இதில் நூற்றுக் கணக்கான சீன தொழிலாளர்கள் ஈடுபட்டதாகவும், அவர்களின் முயற்சிக்கு வெற்றி கிடைத்துள்ளது என்று தெரிவித்துள்ளனர்.மேலும் இக்கப்பல் இன்னும் 2 வாரங்களில் துறைமுகத்துக்கு கொண்டு வந்து நிறுத்தப்படும் என கூறப்படுகிறது.


கேமரன் மலை தோல்வியை ஏற்றுக் கொள்கிறேன்

புத்ராஜெயா,

கேமரன்மலை இடைத்தேர்தலில் பக்காத்தான் ஹராப்பானுக்கு ஏற்பட்ட தோல்வியை தாம் ஏற்றுக் கொள்வதாக பிரதமர் துன் டாக்டர் மகாதீர் முகமட் கூறினார். ஆனால்  தேசிய முன்னணி இனவாத அம்சத்தை பயன்படுத்தியதாக அவர் குற்றஞ்சாட்டினார் .தேசிய முன்னணிக்கு கிராமப்புறங்களில் எப்போ துமே பெரும் ஆதரவு உள்ளது என்பதால் இந்தத் தொகுதியில் தேமு வெற்றி பெற்றது ஒன்றும் ஆச்சரியமல்ல என்று அவர் தெரிவித்தார்.

Read More: Malaysia Nanban Tamil Daily on 29.1.219


நாட்டின் புதிய சட்டத்துறை தலைவராக டோமி தோமஸ்

கோலாலம்பூர்,

நாட்டின் புதிய சட்டத்துறை தலைவராக (ஏ.ஜி) முன்னணி வழக்கறிஞர் டோமி தோமஸ் நியமனத்திற்கு குறிப்பிட்ட தரப்பினர் பலத்த எதிர்ப்பு தெரிவித்த போதிலும் பிரதமர் துன் டாக்டர் மகாதீர் முகமட்டின் பரிந்துரையின் பேரில் டோமியின் நியமனத்திற்கு மாமன்னர் ஐந்தாவது சுல்தான் முகமட் அங்கீகாரம் வழங்கியுள்ளார். சட்டத்துறையில் 40 ஆண்டுகளுக்கும் மேலான பரந்த அனுபவத்தைக் கொண்டவரான டோமி தோமஸுக்கு பிரதமர் மகாதீரும் அவர் தலைமையிலான  பக்காத்தான் ஹராப்பான் அமைச்சரவைக் குழுவினரும் முழுமையாக ஆதரவு தெரிவித்தனர்.

Read More: Malaysia Nanban Tamil Daily on 6.6.2018


வடகொரியா போர் விமானங்கள் சாகச நிகழ்வு: தாக்குதலுக்கு முன்னோட்டமா..?

வடகொரியாவில் சக்திவாய்ந்த, அதிநவீன போர் விமானங்களின் சாகச நிகழ்வு அதிபர் 'கிம் ஜாங் உன்' தலைமையில் நடைபெற்றது. இந்த சாகச நிகழ்வுகளால் தென்கொரியா, ஜப்பான் ஆகிய நாடுகள் பதற்றத்தில் உள்ளன. தொடர் ஏவுகணைச் சோதனை, அணு ஆயுதச் சோதனை என உலக நாடுகளுக்கு அச்சுறுத்தல் அளிக்கும் வகையிலேயே வடகொரியாவின் செயல்கள் உள்ளன. சர்வதேச அளவிலும், ஐநா-வின் மூலமாகவும் பல எச்சரிக்கைகள் கொடுத்த பின்னரும் தன் நிலைப்பாட்டை இதுவரையிலும் வடகொரியா மாற்றிக்'கொள்ளவே இல்லை. இதற்கான சமீபத்திய சாட்சி, வடகொரியா தன்னுடைய ராணுவத்தின் அதிநவீன போர் விமானங்களையும், ஜெட் ரக விமானங்களையும் சாகச நிகழ்வில் பங்குபெறச் செய்துள்ளது. இந்த சாகச நிகழ்வுகளை வடகொரியா அதிபர் 'கிம் ஜாங் உன்' கண்டு ரசிப்பது போன்ற புகைப்படங்கள் வடகொரிய ஊடகங்கள் மூலம் தற்போது வெளியாகியுள்ளன. போர் விமானங்களைத் தாக்கி அழிப்பது, குண்டு வெடிப்பு நிகழ்த்துவது, ஏவுகணைத் தாக்குதல்கள் எனப் பல சாகசங்களை வடகொரிய போர் விமானங்கள் நிகழ்த்திக் காட்டியுள்ளன.ஏற்கெனவே கொரிய தீபகற்பப் பகுதியில் போர் பதற்றம் அதிகரித்துக் காணப்படும் இச்சூழலில் வடகொரியாவின் இம்மாதிரியான செயல்கள் ஜப்பான், தென்கொரியா போன்ற நாடுகளின் பதற்றத்தை அதிகரித்துள்ளன.


மூக்கின் மேல் விரல் வைக்கும் அளவிற்கு முதல்வர் பழனிசாமி ஆட்சி செய்கிறார்...! - பாமக தலைவர் ஜி.கே.மணி

சேலத்தில் நடந்த அதிமுக வேட்பாளர் அறிமுக கூட்டத்தில் பேசிய பாமக தலைவர் ஜி.கே.மணி, முதல்வர் எடப்பாடி பழனிசாமி, மூக்கின் மேல் விரல் வைக்கும் அளவிற்கு நல்லாட்சி செய்துவருவதாக தெரிவித்துள்ளார்.

நாட்டின் 17-வது மக்களவை தேர்தல் வரும் ஏப்ரல் 11-ம் தேதி தொடங்கி மே 19-ம் தேதிவரை மொத்தம் ஏழு கட்டங்களாக நடைபெறவிருக்கிறது. இந்த நிலையில் தமிழகத்தில் இரு பெரும் கட்சிகளும் கூட்டணி அமைத்து வேட்பாளர் பெயர்களை வெளியிட்டு தேர்தல் பிரச்சாரத்தில் ஈடுபட்டுவருகின்றன. அந்த வகையில் ஆளும் அதிமுகவுடன் பாமக கட்சி கூட்டணி அமைத்து இந்தத் தேர்தலை சந்திக்கிறது.

இந்த நாடாளமன்றத் தேர்தல் கூட்டணிக்கு முன் பாமக நிறுவனர் ராமதாஸ் மற்றும் அன்புமணி ராமதாஸ் இருவரும் அதிமுகவை கடுமையாக விமர்சித்துவந்தனர். ஆனால், தேர்தல் கூட்டணிக்குபின் இவர்கள் இருவருமே அதிமுகவையும் முதல்வர் எடப்பாடி பழனிசாமியையும் புகழ்ந்து பேசிவருகின்றனர்.

இவர்களை தொடர்ந்து தற்போது பாமக தலைவர் ஜி.கே.மணியும் முதல்வர் எடப்பாடி பழனிசாமியை புகழ்ந்து பேசியுள்ளார். சேலத்தில் நடந்த அதிமுக வேட்பாளர் அறிமுக கூட்டத்தில் பேசிய அவர், அசாத்தியமான துணிச்சல்மிக்க தலைவராக ஜெயலலிதா திகழ்ந்தார் என்று ராமதாஸ் என்னிடம் கூறி யுள்ளார். ஜெயலலிதா மறைவுக்கு பிறகு மூக்கின் மேல் விரல் வைக்கும் அளவிற்கு முதல்வர் எடப்பாடி பழனிசாமி நல்லாட்சி செய்து வருகிறார். அதே போல் சிறப்பான கூட்டணியையும் அவர் அமைத்துள்ளார் என்று அவர் பேசினார்.


நாடகத் தொடர்களை உடனடியாக தணிக்கை செய்க.

புத்ரா ஜெயா தி மேக்னி பிசெண்ட் செஞ்சரி என்ற நாடகத் தொடரின் உள்ளடக்கத்தை ஆய்வு, தணிக்கை செய்ய உடனடி நடவடிக்கை எடுக்கும் படி ஆஸ்ட்ரோவிற்கு திரைப்பட தணிக்கை வாரியம் (எல்பிஎப்) உத்தரவிட்டிருக்கிறது. முஸ்லிம் சமூகத்தினருக்கு பொருத்தமில்லாத காட்சிகள் அந்த நாடகத் தொடரில் இடம் பெற்றிருப்பதாக கூறப்படுகிறது. ஆஸ்ட்ரோ தனது ஒளியலை வரிசைகளில் காண்பிக்கப்படும் அனைத்துலக நிகழ்ச்சிகளையும் திரைப்பட தணிக்கை வாரியத்திடம் கொண்டுவராமல் தானே தணிக்கை செய்து வருவதாக எல்பிஎப்ஓர் அறிக்கையில் கூறிற்று. பொது மக்களிடம் இருந்து வந்த புகார்களை தொடர்ந்து எல்பிஎப் மே 29 ஆம் தேதி திங்கட்கிழமை ஆஸ்ட்ரோவுடன் இந்த விவகாரம் குறித்து விவா தித்தது. பொது மக்களிடம் இருந்து மலேசிய இஸ்லாமிய மேம்பாட்டு இலாகாவிற்கும் (ஜாக்கிம்) புகார்கள் வந்து கிடைத்திருப்பதால் அதன் அதிகா ரிகளும் இந்த விவாதத்தில் கலந்து கொண்டனர். ஆஸ்ட்ரோ மாயா எச்டியிலும் ஆஸ்ட்ரோ பிரிமாவிலும் ஒளிபரப்பப்படும் துருக்கிய வரலாற்று நாடக தொடர், 16 ஆம் நூற்றாண்டில் ஒட்டோமான் பேரரசின் சுல்தானாக நீண்ட காலம் ஆட்சி புரிந்த சுலைமான் தி மேக்னிக் செண்ட் பற்றிய கதையாகும்.


பொதுநலக் காவலனாக செயல்படுக!

பொதுமக்களின் நலன்களைக் காக்கும் காவலன் என்ற தமக்குரிய பணியை அச்சமின்றி, யாருக்கும் சாதகமின்றி சட்டத்துறைத் தலைவர் (ஏஜி) நிறைவேற்ற வேண்டும். ஏனெனில் அவர் அரசியல் அமைப்புச் சட்ட ரீதியில் அந்தப் பொறுப்பில் அமர்த்தப் பட்டுள்ளார் என முன்னாள் கூட்டரசு நீதிமன்ற நீதிபதி கோபால் ஸ்ரீராம் வலி யுறுத்தினார். அமைச்சர்கள், அர சாங்க உயர் அதிகாரிகள் மற்றும் வேண்டியவர் என எவருடைய நலன்களும் சட்டத்துறைத் தலைவரின் மனதுக்குள் நுழையவேக் கூடாது. அவருக்கு இரண்டு கிரீடங்கள் உண்டு. ஒன்று அரசாங்கத்திற்கு சட்ட ஆலோசனை வழங்கும் தலைமை ஆலோசகர். மற்றொன்று, அவர் ஒரு பப்ளிக் பிராசிகியூட்டர் என்பதாகும் என்று கோபால் ஸ்ரீராம் சொன்னார். தம்மிடம் கோரிக்கை வைக்கப்படும் போது சட்ட திட்டங்களுக்கு ஏற்ப ஆலோசனைகள் வழங்குவதில் மட்டும் தான் அக்கறை காட்டவேண்டும். அதேவேளையில், ஒரு பப்ளிக் பிராசிகியூட்டர் என்ற முறையில் தம் முன்னால் வைக்கப்படும் ஆதாரங்கள், தண்டிக்கத் தேவையான அளவில் இருக்கிறதா? என்பதை மட்டும் அவர் கணக்கில் எடுத்துக் கொள்ளவேண்டும் என்று அவர் அறிவுறுத்தினார். சட்டத்துறை தலைவர் என்பவர், நேர்மையாகவும் கட்சி மற்றும் அரசாங்கம் என்றெல்லாம் பாரபட்சம் பாராமலும் செயல்பட வேண்டும் என்று கூட்டரசு முன்னாள் தலைமை நீதிபதி முகமட் சுப்பியான் முன்பு ஒருமுறை கூறியிருப்பதை கோபால்ஸ்ரீராம் சுட்டிக்காட்டினார். எந்தவொரு நபராலும் அதிகாரத் துஷ்பிரயோகம் செய்யப்படுவதிலிருந்து பொதுநலன்களைக் காக்கவேண்டிய பொறுப்பு அவருக்கு உண்டு என்றார் அவர். வழக்கறிஞர்கள் மன்றம் சுதந்திரமாகச் செயல்படுவதை உறுதி செய்வதில் சட்டத்துறைத் தலைவர் டான்ஸ்ரீ முகமட் அபாண்டி, தொழில் பண்பாட்டுடன் செயல்பட வேண்டும் என்று ஓய்வுபெற்ற மேல் முறையீட்டு நீதிபதி முகமட் ஹிசாமுடின் அறிக்கை ஒன்றை விடுத்திருந்தது ரீதியில் கோபால் ஸ்ரீராம் கருத்துரைத்த போது மேற்கண்டவாறு குறிப்பிட்டார்.


ஆபாசக் காணொளி விவகாரம்: பாதிக்கப்பட்டது நான்தான்

பெட்டாலிங் ஜெயா,

மத்திய அமைச்சர் ஒருவர் சம்பந்தப்பட்டது என கூறப்படும் பல காணொளி படக்காட்சிகள் வெளியாகி நாட்டை அதிர்ச்சியில்  உறைய வைத்த பின்னர், ஒலி தொகுப்புடன் சேர்ந்த பல படக்காட்சிகள் வலையொளியில் (யூடியூப்) பதிவேற்றம் செய்யப்பட்டுள்ளன. 2018 அக்டோபர் மாதம் பிகேஆர் தேர்தல்கள் உச்சக்கட்டத்தில் இருந்தபோது, கூச்சிங்கில் உள்ள புல்மான் ஹோட்டலில் இவை பதிவு செய்யப்பட்டதாக இரண்டு படக்காட்சிகளில் விவரிக்கப்பட்டி ருக்கிறது.

Read More: Malaysia Nanban Tamil Daiuly on 19.6.2019


கலைஞர் கருணாநிதி கவலைக்கிடம்.

சென்னை,

திமுக தலைவர்  கலைஞர் கருணாநிதியின் உடல்  நிலை கவலைக்கிடமாக இருப்பதாக நேற்று இரவு அறிவிக்கப்பட்ட  நிலையில் அவரது இல்லத்தில் கட்சித் தலைவர்கள் உள்பட முக்கிய பிரமுகர்கள் குவிந்த வண்ணம் உள்ளனர். நூற்றுக்கணக்கான போலீசார் குவிக்கப்பட்டு பாதுகாப்பு தடுப்புகள் ஏற்ப டுத்தப்பட்டுள்ளன.அண்ணா சமாதி அருகே ஜேசிபி எனப்படும் பொக்லைன் இயந்திரத்தை கொண்டு சுத்தம் செய்யும் வேலைகள் நடந்து வருவதால் இரவு 11.00 மணி வரையில் கலைஞரின்  உடல் நிலை குறித்து பல்வேறு யூகச் செய்திகள் பரவியுள்ளன. 94 வயதான கலைஞருக்கு கடந்த 2 நாட்களாக கடும் காய்ச்சல் ஏற்பட்டுள்ளது.

Read More: Malaysia Nanban Tamil Daily on 28.7.2018


பிரியங்கா காந்தி ஒரு காகித புலி

உத்தரப்பிரதேசத்தில் மொத்தமுள்ள 403 தொகுதிகளில் பாஜக 300 இடங்களுக்கும் மேல் வெற்றி பெற்றுள்ள நிலையில் மோடியை விமர்சித்த பிரியங்கா காந்தி ஒரு காகித புலி என்று மத்திய ஜவுளித்துறை அமைச்சர் ஸ்மிருதி இரானி கிண்டல் செய்துள்ளார். மாநில சட்டசபை தேர்தல் கடந்த பிப்ரவரி 11-ஆம் தேதி தொடங்கி மார்ச் 8-ஆம் தேதி வரை 7 கட்டங்களாக நடைபெற்றது. இதில் சமாஜவாதி- காங்கிரஸ் கூட்டணி, பகுஜன் சமாஜ், பாஜக ஆகிய கட்சிகள் போட்டியிட்டன. இதில் பல்வேறு விமர்சனங்களுக்குள்ளாக்கப்பட்ட பாஜக தனித்து போட்டியிட்டு 320-க்கும் மேற்பட்ட தொகுதிகளில் அமோக வெற்றி வெற்றுள்ளது. இது குறித்து மத்திய அமைச்சர் ஸ்மிருதி இரானி, தனியார் செய்தி நிறுவனத்துக்கு அளித்த பேட்டியில், பிரியங்கா காந்தியும் அரசியலில் தீவிரமாக ஈடுபட வேண்டும் என்றும், தேர்தல் பிரசாரத்தில் ஈடுபட வேண்டும் என்றும் காங்கிரஸ் கட்சியினர் சிலர் பிரியங்கா காந்தியிடம் வலியுறுத்தினர். எனினும் சமாஜவாதி- காங்கிரஸ் கூட்டணிக்காக பிரியங்கா காந்தியின் பிரசாரம் எந்தவிதத்திலும் எடுபடவில்லை என்பது தற்போது தெரிகிறது. நட்சத்திர பேச்சாளராக அறிவிக்கப்பட்ட பிரியங்கா, சொற்ப அளவிலான தொகுதிகளில் மட்டுமே பிரசாரம் மேற்கொண்டார். அந்த பொதுக் கூட்டங்க ளிலெல்லாம் மோடியை அவர் விமர்சித்தே பேசியிருந்தார். தற்போது அவர் ஒரு காகித புலி என்பது தெரிகிறது. ஜாதி, மதம், மொழி, இனம் ஆகிய தடை களை எல்லாம் உடைத்தெறிந்து பாஜக அமோக வெற்றி பெற்றுள்ளது என்றால் அதற்கு பிரதமர் மோடி, தேசிய தலைவர் அமித் ஷா ஆகியோரின் கடின உழைப்பே காரணம் என்றார் ஸ்மிருதி இரானி.


புதிய  பண  நோட்டுகள் வெளியிடப்படலாம்

பெட்டாலிங்ஜெயா, -

ஊழலை முறியடிக்கும் வகையில் நடப்பு ரிங்கிட் நோட்டுகளுக்குப் பதிலாக புதியவற்றை புழக்கத்தில் விடுவதற்கு அரசாங்கம் ஆராய்ந்து வருவதாக பிரதமர் துன் டாக்டர் மகாதீர் முகமட் சேனல் நியூஸ் ஆசியாவுடனான ஒரு நேர்காணலில் கூறியுள்ளார்.பழைய ரிங்கிட் நோட்டுகளுக்கு பதிலாக புதிய வற்றை புழக்கத்தில் விடுவது எளிதல்ல. ஏனெனில், தற்போது புழக்கத்தில் எவ்வளவு ரிங்கிட் நோட்டுகள் இருக்கின்றன என்பதை நாம் அறிந்து அவற்றுக்கு பதிலாக புதிய நோட்டுகளை வெளியிட வேண்டும். அது ஒரு மிகப் பெரிய தொகையாகும்.

Read More: Malaysia Nanban Tamil Daily on 28.6.2018


'குரு உட்சத்துல இருக்காரு'. இசைவெளியீட்டு விழா

அறிமுக இயக்குநர் தண்டபாணி இயக்கத்தில்,  தனசண்முகமணி தயாரிப்பில் உருவாகியுள்ள திரைப்படம் 'குரு உட்சத்துல இருக்காரு'. குரு ஜீவா கதா நாயகனாகவும் பைசா திரைப்படத்தில் நடித்த ஆரா கதா நாயகியாகவும் நடித்திருக்கும் இப்படத்தில், பாண்டியராஜன், MS பாஸ்கர், நமோ நாராயணன், இமான் அண்ணாச்சி, மனோ மற்றும் பலர் நடித்திருக்கிறார்கள்.

குரு உட்சத்துல இருக்காரு திரைப்படத்தின் இசைவெளியீட்டு விழா இன்று நடைபெற்றது. இந்த விழாவின் சிறப்பு விருந்தினர்களாக நடிகர் விஜய் வசந்த், திரையரங்க உரிமையாளர் சங்க தலைவர் அபிராமி ராமநாதன், நடிகர் ஆரி, பின்னணிப் பாடகர் வேல் முருகன் மற்றும் பிக் பாஸ் புகழ் சினேகன் வருகை தந்திருந்தனர்.

இவர்கள் முன்னிலையில் இந்த திரைப்படத்தின் டிரைலர் மற்றும் படத்தில் வரும் இரண்டு பாடல்கள் திரையிடப்பட்டது. வருகை தந்திருந்த சிறப்பு விருந்தினர்கள் அனைவரும் இயக்குநரை, தயாரிப்பாளரை, படத்தில் பணிபுரிந்த கலைஞர்களை பாராட்டி படம் வெற்றி பெற வாழ்த்தினார்கள். குரு உச்சத்தில இருக்காரு திரைப்படத்திற்கு இசையமைத்த தாஜ் நூர், இதில் வேலை பார்த்தது தனக்கு ஒரு புது அனுபவத்தை தந்ததாகவும், பாடல் காட்சிகள் படப்பிடிப்புகள் முடிந்த பின்னால் இசையமைத்தது சவாலாக இருந்ததாகவும் தெரிவித்திருந்தார்.

அவருக்கு பின்னால் பேசிய பிக் பாஸ் புகழ் சினேகன், "குரு உட்சத்துல இருக்காரு திரைப்படத்திற்கு ஒரு பிரோமோ பாடல் எழுத சொன்னார்கள், தாஜ் நூர் இசையை கேட்ட பின்னல் வந்த பாடல் தான் 'ஆசை தான்'." தயாரிப்பாளருக்கும் இயக்குனருக்கும் ஒரு வேண்டுகோள் விடுத்திருந்தார் சினேகன். அந்த பாடலுக்கும் காட்சியமைக்குமாறு கேட்டுக்கொண்டார்.

அந்த திரைப்படத்தின் கதாநாயகன் குரு ஜீவா, திரைப்படத்தை ஆதரித்து தன்னை ஒரு கதாநாயகனாக ஏற்றுக்கொள்ளுமாறு பணிவோடு கேட்டுக்கொண்டார். திரைப்படத்தின் இயக்குநர் தண்டபாணி வந்திருந்த அனைவருக்கும் நன்றி தெரிவித்தார். மேலும் அவரின் தயாரிப்பாளர், சக தொழில்நுட்ப கலைஞர்கள் மற்றும் குரு உட்சத்துல இருக்காரு திரைப்படத்தில் நடித்திருக்கும் பாண்டியராஜன், MS பாஸ்கர், இமான் அண்ணாச்சி, நமோ நாராயணன் என எல்லா கலைஞர்களுக்கும் நன்றி தெரிவித்தார்.

அபிராமி ராமநாதன் பேசிய பொது, "தற்போது பார்த்த டிரைலர் மிகவும் நன்றாக இருந்தது. அறிமுக இயக்குனரின் வேலையை போல இல்லாமல் அனுபவம் நிறைந்த ஒரு இயக்குனரின் திரைப்பட டிரைலர் போல இருந்தது. இந்த படத்தை தன் மகனுக்காக தயாரித்த தன சண்முகமணியை முதலில் பாராட்ட விரும்புகிறேன். பொதுவாக படத்தில் நடிக்கிறேன் என நம் வீட்டு பிள்ளைகள் சொன்னால் கண்டிப்பதும் அந்த எண்ணத்தை முளையிலேயே கிள்ளி எரிவதற்கும் தான் பெற்றோர்கள் முயற்சிப்பார்கள். ஆனால் இவர் தன் மகனை நடிகனாக அனுமதித்தது மட்டுமில்லாமல் அந்த திரைப்படத்தை தயாரிக்கவும் செய்திருப்பது பாராட்டுக்கூறியது. இந்த படத்தின் ஒளிப்பதிவும் அற்புதமாக இருக்கிறது." இந்த திரைப்படம் வெற்றியடைய அபிராமி ராமநாதன் வாழ்த்தினார்.

சிறப்பு விருந்தினர்களாக வந்திருந்த நடிகர் விஜய் வசந்த், நடிகர் ஆரி மற்றும் பின்னணி பாடகர் வேல் முருகன் படம் வெற்றி பெற வாழ்த்தினார்கள். சினேகன், பா. விஜய் மற்றும் மீனாட்சி சுந்தரம் இந்த திரைப்படத்தின் பாடல் வரிகளை எழுதி இருக்கிறார்கள்.


இந்திய மாது கழுத்து நெரித்து கொலை

(ப.சந்திரசேகர்) கம்பார்,

இந்திய மாது ஒருவர் தலையில் காயத்துடன் கழுத்து நெரித்து கொலை செய் யப்பட்ட நிலையில்  கண்டுபிடிக்கப்பட்டார். கம்பார் அருகில் உள்ள மம்பாங் டி அவான், தாமான் பெர்மாயில் உள்ள செம்பனைத் தோட்டத்தில் அந்தப் பெண்ணின் சடலம் கிடந்தது. எஸ். லெட்சுமி (வயது 28) என்று அடையாளம் கூறப்பட்ட அந்தப் பெண்ணின் சடலம் நேற்று  பிற்பகல் 2 மணியளவில் செம்பனைத் தோட்டத்தில் கிடப்பதை கண்ட காளான் பறித்துக்கொண்டிருந்த 60 வயது ஆடவர், பின்னர் போலீசுக்கு தகவல் கொடுத்தார். கடந்த 24 மணி நேரத்தில்தான் அந்தப் பெண் கொலை செய்யப்பட்டு இருக்கக்கூடும் என்று கம்பார் மாவட்ட போலீஸ் தலைவர் சுப்ரிண்ட். இங் கோங் சூன் தெரிவித்தார். அந்தப் பெண் கழுத்து நெரிக்கப்பட்ட பின்னர்,  தலைகவசத்தால் தலையிலேயே அடித்து கொல்லப்பட்டு இருக்கலாம் என்று போலீசார் நம்புகின்றனர். சவப்பரிசோதனைக்காக அந்தப் பெண்ணின் சடலம் கம்பார் மருத்துவமனைக்கு கொண்டு செல்லப்பட்டுள்ளதாக இங் தெரிவித்தார்.

Read More: Malaysia nanban News paper on 2.12.2017


மாணவர்கள் பற்றாக்குறை .176 பள்ளிகள் மூடப்படலாம்

கோலாலம்பூர், நாடு முழுவதும் உள்ள 176 பள்ளிகளில் மாணவர் பற்றாக்குறை நிலவுகிறது. ஒவ்வொரு பள்ளியிலும் மாணவர்களின் எண்ணிக்கை 20க்கும் குறைவாக இருக்கிறது. இந்த பள்ளிகள் மூடப்படலாம் அல்லது இதர பள்ளிகளுடன் இணைக் கப்படலாம் என்று கல்வித் துறை அமைச்சர் டத்தோஸ்ரீ மாட்ஸிர் காலிட் கோடி காட்டினார். ஒரு பள்ளியில் மாணவர் எண்ணிக்கை 150க்கும் குறைவாக இருந்தால் அந்தப் பள்ளி குறைவான மாணவர் எண்ணிக்கை என்று கல்வியமைச்சு கருது கிறது. பள்ளி மாணவர் எண்ணிக்கை பிரச்சினை குறித்து செபூத்தே தொகுதி நாடாளுமன்ற உறுப்பினர் அகமது லாய் பூஜாங் கேள்வி எழுப்பினார். இதற்கு கல்வியமைச்சர் விளக்கம் தந்தார். 2,986 பள்ளிகள் 150க்கும் குறைவான மாணவர்களை கொண்டுள்ளது. இதில் 2,058 தேசியப் பள்ளிகள். 578 சீன ஆரம்பப் பள்ளிகள். 360 தமிழ்ப்பள்ளிகள் என்று கல்வியமைச்சர் மாட்ஸிர் காலிட் சுட்டிக் காட்டினார். 44 பள்ளிகளில் மாணவர் எண்ணிக்கை 10க்கும் குறைவாக உள்ளது. 132 பள்ளிகளில் மாண வர் எண்ணிக்கை 20க்கும் குறைவாக உள்ளது. ஒரு பள்ளியினை மூடுவதோ அல்லது மற்றொரு பள்ளியுடன் இணையும்போது அமைச்சு ஒரு போதும் கட்டாயப்படுத்தாது. இது பெற்றோர்களின் ஒப்புதலை பொறுத்த விஷயம்.


தன்னை ஏற்காதவர்களை சிறையில் அடைத்த அதிபர் மரணம்

வியட்நாம் நாட்டின் அதிபர் ட்ரான் டை குவாங், வயது 61, கடந்த சில மாதங்களாகவே உடல்நிலை மோசமாக இருந்தவந்த இவர் இன்று மிலிட்டரி மருத்துவமனையில் உயிரிழந்தார். கம்யூனிஸ நாடான வியட்நாமில் கடந்த 2016 ஆம் ஆண்டு அதிபரக பதவி ஏற்றுள்ளார்.

போலிஸாக ஆரம்பித்த இவரது சமூக பணி, பின்னர் கம்யூனிஸ்ட் கட்சியில் பெரிய பதவி என்று வாழ்ந்துள்ளார். எவ்வளவு உண்மையாக கம்யூனிஸ கொள்கைக்காக உழைத்தாரோ அதே அளவிற்கு இவரை எதிர்த்தவர்களுக்கு மிகவும் மோசமானவராக இருந்துள்ளார். இவரை ஏற்காத அனைவரையும் சிறை அடைத்தார்.

தற்போது, இவர் மறைந்துவிட்டதால் துணை அதிபர் டாங் தி ஜோக், அதிபராக பொறுப்பில் உள்ளார்.


7 மாநிலங்களே பிரதான இலக்கு காய் நகர்த்த தொடங்கியது பக்காத்தான்

கோலாலம்பூர்,

சிலாங்கூர், பினாங்கு ஆகிய இரு மாநிலங்களை தன் வசம் கொண்டுள்ள பக்காத்தான் ஹராப்பான் வரும் பொதுத் தேர்தலில் தீபகற்ப மலேசியாவில் அவ்விரு மாநிலங்களுடன் சேர்த்து கெடா, பேரா, ஜொகூர், நெகிரி செம்பிலான், பகாங்  ஆகிய 7 மாநிலங்களைக் கைப்பற்றும் பிரதான திட்டத்தை வகுத்து வருகிறது.பொருளாதார கேந்திர முக்கியத்துவம் வாய்ந்த  மாநிலங்களுடன் சேர்த்து   குறைந்தபட்ச 7 மாநிலங்கள் எங்களின் பிரதான  இலக்காகும்  என்று பக்காத்தான் ஹராப்பானின் முன்னணி தலைவர்கள் நம்பிக்கை கொண்டுள்ளனர்.

Read More: Malaysia Nanban Tamil Daily on 18.4.2018


கிளாக்சோ பல்கலைக்கழக வளாகத்தில்   மர்ம பொட்டலத்தால்   பெரும் பரபரப்பு!

எடின்பர்க்,

ஸ்காட்லாந்தில் உள்ள கிளாக்சோ பல்கலைக்கழக வளாகத்தில் கிடந்த மர்ம பொட்டலத்தால் (பார்சல்) பெரும் பரபரப்பு ஏற்பட்டது.ஸ்காட்லாந்தில் அமைந்துள்ளது கிளாஸ்கோ பல்கலைக்கழகம், இந்த பல்கலைக்கழகத்தின் ஓர் அறை வாயிலில் மர்ம பார்சல் கிடப்பதாக போலீசாருக்கு நேற்று தகவல் கிடைத்தது. இதையடுத்து, பல்கலைக்கழக வளாகத்தில் கண்காணிப்பு மற்றும் பாதுகாப்பு பலப்படுத்தப்பட்டது. இதனால் அங்கு திடீர் பரபரப்பு ஏற்பட்டது.

அதில் சக்தி வாய்ந்த வெடிபொருட்கள் இருக்கலாம் என சந்தேகம் எழுந்தது. இதையடுத்து முன்னெச்சரிக்கை நடவடிக்கையாக அங்கிருந்த அனைவரும் பத்திரமாக வெளியேற்றப்பட்டனர். பின்னர் அந்த அப்பொட்டலத்தை அதிகாரிகள் சோதனைக்கு எடுத்துச் சென்றனர். இந்த பொட்டலத்தை அனுப்பிய நபர்கள் குறித்து போலீசார் விசாரணை நடத்தி வருகிறார்கள். லண்டன் விமான நிலையத்தில் மர்ம பார்சல் அனுப்பியவர்களுக்கு இதில் தொடர்பு உள்ளதா எனவும் விசாரித்து வருகின்றனர்.

ஏற்கெனவே, செவ்வாயிரவு (5.3.19) ஹீத்ரு விமான நிலையம் உள்பட லண்டனில் உள்ள விமான நிலையங்களுக்கு பொட்டலங்கள் மூலம் வெடிபொருட்களை அனுப்பி மிரட்டல் விடுத்தது குறிப்பிடத்தக்கது.


இங்கிலாந்து குண்டுவெடிப்பு - சந்தேகத்துக்குரிய நபரின் புகைப்படம் வெளியீடு..!

இங்கிலாந்து நாட்டின் மான்செஸ்டர் பகுதியில் நடந்த குண்டுவெடிப்பில் ஈடுபட்டிருக்கலாம் என்று சந்தேகிக்கப்படும் சல்மான் அபேதியின் புகைப்படம் வெளியிடப்பட்டுள்ளது. அவருக்கு வயது 22. இங்கிலாந்து நாட்டின் மான்செஸ்டர் பகுதியில், நேற்று அமெரிக்க பாப் பாடகி அரினா கிராண்டியின் இசைக் கச்சேரி நடைபெற்றது. அப்போது, திடீரென சக்தி வாய்ந்த குண்டுவெடித்தது. தற்கொலைப்படைத் தாக்குதல்மூலம் இந்தக் குண்டுவெடிப்புச் சம்பவத்தில், குண்டை வெடிக்கச்செய்த தீவிரவாதி உள்பட 23 பேர் உயிரிழந்தனர். மேலும் 50-க்கும் மேற்பட்டோர் படுகாயமடைந்தனர். இந்தக் குண்டுவெடிப்புக்கு ஐ.எஸ் தீவிரவாதிகள் பொறுப்பேற்றுள்ளனர். இந்நிலையில், குண்டு வெடிப்புக்குக் காரணம் என்று சந்தேகிக்கப்படும் சல்மான் அபேதியின் புகைப்படம் வெளியிடப்பட்டுள்ளது. அவருக்கு வயது 22. அபேதி 1994 ஆம் ஆண்டு பிறந்தார். லிபியாவைச் சேர்ந்த அவரது குடும்பம், லண்டனுக்கு அகதியாக வந்து குடியேறியது. சல்போர்டு பல்கலைக்கழகம், அபேதி ஒரு மாணவர் என்பதை உறுதிப்படுத்தியுள்ளது. சமீபத்தில் அபேதி, லிபியா சென்று வந்திருப்பது தெரியவந்துள்ளது. குண்டுவெடிப்பைத் தொடர்ந்து இங்கிலாந்தில் பாதுகாப்பு அதிகரிக்கப்பட்டுள்ளது. இங்கிலாந்து தெருக்களில் ராணுவப் பாதுகாப்பு பலப்படுத்தப்பட்டுள்ளது.


பிரபல மாடல் அழகி விடுதி அறையில் மர்ம மரணம்

மாலத்தீவின் பிரபல மொடல் அழகி வங்கதேச மருத்துவ கல்லூரி விடுதியில் இறந்து கிடந்த சம்பவம் பரபரப்பை ஏற்படுத்தியுள்ளது. வங்கதேசத்தின் மருத்துவ கல்லூரில் இரண்டாம் ஆண்டு பயின்று வரும் 21 வயதான Raudha Athif மொடல் அழகியே இவ்வாறு இறந்துள்ளார். பிரபல மொடல் அழகியான Raudha Athif பெண்கள் விடுதியில் தங்கி மருத்துவ படிப்பு பயின்று வந்துள்ளார். இந்நிலையில், சம்பவத்தின் போது Raudha Athifயின் அறை அடைக்கப்பட்டிருந்ததை கண்ட மாணவியர்கள் கதவை உடைத்து பார்த்துள்ளனர். அப்போது, அவர் மர்மமான முறையில் இறந்து கிடந்துள்ளார்.Raudha Athif தற்கொலை செய்துக்கொண்டதாக பொலிஸ் தரப்பில் கூறப்படுகிறது. எனினும், உடலை கைப்பற்றிய பொலிசார் பிரேத பரிசோதனைக்காக அனுப்பி வைத்துள்ளனர். 2014ம் ஆண்டு ப்ளூ நிற கண்களுடன் எடுக்கப்பட்ட Raudha Athifயின் மொடல் புகைப்படம் இணையத்தில் பயங்கர வைரலாகி பிரபலமடைந்தது. இந்த புகைப்படத்தை கண்ட மாலைத்தீவு முன்னாள் பிரதமர் Raudha Athifவை புகழ்ந்துள்ளார்.அதுமட்டுமின்றி, பிரபல பத்திரகையான VOGUE அட்டை படத்தில் Raudha Athifயின் புகைப்படம் இடம்பெற்றிருந்தது குறிப்பிடத்தக்கது.


சிகை அலங்காரத் தொழிலுக்கு 3000 தொழிலாளர் தேவை.

(பார்த்திபன் நாகராஜன் / தி.க. காளிதாசன்)

கோலாலம்பூர்,

தொழிலாளர்கள் பற்றாக்குறையால் 100க்கும் மேற்பட்ட சிகை அலங்கார கடைகள் மூடப்பட்டுள்ளன என்று மிண்டாஸ் எனப்படும் மலேசிய இந்திய சிகை அலங்கார நிலைய உரிமையாளர்கள் சங்கத்தின்  தலைவர் டாக்டர் மகேந்திரன் நேற்று வேதனையுடன் கூறினார்.

Read More: Malaysia Nanban Tamil Daily on 20.6.2019


நஜீப் வீடுகளில் தொடர்ந்தும் அதிரடி சோதனை

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக்கின் இல்லங்களில் தொடர்ந்து  நடத்தப்பட்டு வரும் அதிரடி சோதனைகளில் போலீசாரையே மலைக்கவைக்கும் அளவிற்கு பை- பையாக, கட்டுக்கட்டாக  அமெரிக்க டாலர்கள் உட்பட பன்னாட்டு பணம், குவியல்-குவியலாக தங்கக் கட்டிகள், ஆபரணங்கள், விலை உயர்ந்த கைப்பைகள் என பெரும் பொருட்களும் ரொக்கப்பணமும் பறிமுதல் செய்யப்பட்டு இருப்பது பெரும் அதிர்ச்சியை ஏற்படுத்தியது.

Read More: Malaysia Nanban Tamil daily on 19.5.2018


222 நாடாளுமன்றத் தொகுதிகளில் 945 வேட்பாளர்கள் போட்டி

கோலாலம்பூர், நவ. 6-
நாட்டின் 15 ஆவது பொதுத்தேர்தலுக்கான வேட்புமனு தாக்கல் நேற்று நடைபெற்று முடிந்த வேளையில், நாடு முழுவதும் 222 நாடாளுமன்றத் தொகுதிகளில் 945 வேட்பாளர்கள் களம் இறங்கியுள்ளனர். இம்முறை தேர்தலின் வெற்றி பிரதமர் வேட்பாளரை மையமாக வைத்தே தீர்மானிக்கப்படும் என கணிக்கப்பட்டுள்ளது.

தேசிய முன்னணியின் பிரதமர் வேட்பாளர் தாமே என்பதை நடப்பு இடைக்கால பிரதமரான டத்தோஸ்ரீ இஸ்மாயில் சப்ரி யாக்கோப் மறுஉறுதிப்படுத்தியிருக்கின்றார். எனினும், அம்னோ தேசியத் தலைவர் டத்தோஸ்ரீ அஹ்மட் ஜாஹிட் ஹமிடி அடுத்த பிரதமராகும் முயற்சியாக சப்ரியின் ஆதரவாளர்களை இத்தேர்தலில் ஓரங்கட்டியிருப்பதாகக் கூறப்படுகிறது. எனினும் பல்வேறு ஊழல் குற்றச்சாட்டுகளை எதிர்நோக்கியிருக்கும் ஜாஹிட் ஹாமிடியை வாக்காளர்கள் புறக்கணிப்பதாக ஓர் ஆய்வு காட்டுகிறது. எதிர்க்கட்சி தரப்பில் நம்பிக்கைக் கூட்டணி தலைவர் டத்தோஸ்ரீ அன்வார் இப்ராஹிம் அதன் பிரதமர் வேட்பாளராக அறிவிக்கப்பட்டிருக்கிறார். மற்ற பிரதமர் வேட்பாளர்களில் தேசியக் கூட்டணி தலைவர் டான்ஸ்ரீ மொகிதீன் யாசின் மற்றும் பெஜுவாங் கட்சியின் துன் டாக்டர் மகாதீர் முகமட் ஆகியோர் அடங்குவர்.

இந்நிலையில், இந்த 15 ஆவது பொதுத்தேர்தலில் பிரதமர் வேட்பாளரை முன்நிறுத்தியே வாக்காளர்கள் வெற்றி, தோல்வியை நிர்ணயம் செய்வார்கள் என்று ஆய்வுகள் காட்டுகின்றன. இம்முறை தேர்தலில் அதிகமான வேட்பாளர்கள் களம் இறங்கியிருப்பதைக் காண முடிகிறது. கோலாலம்பூர், புத்ராஜெயா, லாபுவான் கூட்டரசுப் பிரதேசம் உட்பட 14 மாநிலங்களில் காலை 9.00 மணி தொடக்கம் 10.00 மணிவரை ஒரு மணி நேரம் நடைபெற்ற நாடாளுமன்றத் தொகுதிகளுக்கான வேட்புமனு தாக்கலில் 945 வேட்பாளர்களின் மனுக்கள் ஏற்றுக்கொள்ளப்பட்டன.

அவற்றின் நிலவரங்கள் கீழ்வருமாறு:

* ஜொகூரில் 96 வேட்பாளர்கள் (26 தொகுதிகள்);
* கெடாவில் 68 வேட்பாளர்கள் (15 தொகுதிகள்);
* கிளந்தானில் 63 வேட்பாளர்கள் (14 தொகுதிகள்);
* மலாக்காவில் 25 வேட்பாளர்கள் (6 தொகுதிகள்);
* நெகிரி செம்பிலானில் 35 வேட்பாளர்கள் (8 தொகுதிகள்);
* பகாங்கில் 55 வேட்பாளர்கள் (14 தொகுதிகள்);
* பினாங்கில் 58 வேட்பாளர்கள் (13 தொகுதிகள்);
* பேராவில் 100 வேட்பாளர்கள் (24 தொகுதிகள்);
* பெர்லிஸில் 13 வேட்பாளர்கள் (3 தொகுதிகள்);
* சிலாங்கூரில் 124 வேட்பாளர்கள் (22 தொகுதிகள்);
* திரெங்கானுவில் 33 வேட்பாளர்கள் (8 தொகுதிகள்);
* சபாவில் 119 வேட்பாளர்கள் (25 தொகுதிகள்);
* சரவாவில் 92 வேட்பாளர்கள் (31 தொகுதிகள்);
* கோலாலம்பூர் கூ..பி.யில் 52 வேட்பாளர்கள் (11 தொகுதிகள்);
* லாபுவானில் கூ.பி.யில் 6 வேட்பாளர்கள் (ஒரே தொகுதி); மற்றும்
* புத்ராஜெயா கூ.பி. 6 வேட்பாளர்கள் (ஒரே தொகுதி) ஆகியனவாகும்.

ஆகக்கூடுதலாக சிலாங்கூரில் 124 வேட்பாளர்களும் ஆகக்குறைவாக லாபுவான், புத்ராஜெயாவில் தலா 6 வேட்பாளர்களும் இப்பட்டியலில் அடங்குவர்.

மிகவும் அதிகமாக 10 வேட்பாளர்கள் போட்டியிடும் ஒரு தொகுதியாக கோலாலம்பூர், பத்து தொகுதி சாதனை படைத்துள்ளது.

இதனிடையே, பேரா மாநிலத்தில் 59, பகாங்கில் 42 மற்றும் பெர்லிசில் 15 என மொத்தம் 116 சட்டமன்றத் தொகுதிகளுக்கான வேட்புமனு தாக்கலும் நேற்று நடைபெற்றது.

தேர்தல் ஆணையத்தின் தலைவர் டான்ஸ்ரீ அப்துல் கனி சாலே இது பற்றி நிருபர்களிடம் பேசுகையில், வேட்புமனு தாக்கலுக்குப் பிறகு எந்த ஒரு வேட்பாளரும் போட்டியின்றித் தேர்வு செய்யப்படவில்லை என்றும் ஆனால், ஆறு மனுக்கள் நிராகரிக்கப்பட்டன் என்றும் தெரிவித்தார்.

சட்டமன்றத் தொகுதிகளில் என்47 செண்டரியாங் தொகுதியிலேயே மிகவும் அதிகமாக ஏழு முனைப்போட்டி நிலவுகிறது. சபா, புகாயா சட்டமன்றத் தொகுதியில் நடைபெறும் இடைத்தேர்தலிலும் எழுவர் போட்டியிடுகின்றனர் என்றார் அவர். நேற்று தொடங்கி 14 நாட்களுக்கு தேர்தல் பிரச்சாரம் நடைபெறும். வாக்களிப்பு  நவம்பர் 19 ஆம் தேதி. முன்கூட்டியே வாக்களிக்கும் நடவடிக்கை நவம்பர் 15 ஆம் தேதி மேற்கொள்ளப்படும்.


பாஜகவில் இணைந்ததால் மசூதிக்குள் செல்ல இஸ்லாமியர்களுக்கு அனுமதி மறுப்பு

அகர்தலா, திரிபுரா மாநிலத்தின் தெற்கு பகுதியில் ஷந்திர்பஜார் என்ற இடம் உள்ளது. மக்கள் நெருக்கம் மிகவும் குறைந்த ஊரக பகுதியான இங்கு இஸ்லாமியர்கள் அதிகம் வசித்து வருகின்றனர். இந்த பகுதியில் உள்ள கிராமத்தில் வசித்து வரும் 200 சிறுபான்மையின குடும்பத்தினரில் 25 குடும்பத்தினர் சிபிஐ-எம் கட்சியில் இருந்து விலகி பாரதீய ஜனதா கட்சியில் இணைந்துள்ளனர். 25 குடும்பத்தினரும் பாரதீய ஜனதாவில் இணைய ஆளும் சிபிஐ-எம் கட்சியினர் கடும் எதிர்ப்பு தெரிவித்துள்ளனர். சமூக ரீதியாக ஒதுக்கிவைக்கப்படு வீர்கள் எனவும் அரசு உதவிகளை நிறுத்துவோம் எனவும் ஆளும் கட்சியினர் மிரட்டி வந்துள்ளனர். இதன் ஒருபடியாக ஊரகவேலைவாய்ப்பு உறுதி திட்டத்தின் கீழ் வேலை வழங்குவதையும் ஆளும் கட்சியினர் நிறுத்தியுள்ளனர். இருப்பினும், அவர்கள் தங்கள் முடிவை மாற்ற மறுப்பு தெரிவித்து விட்டனர். இதையடுத்து, உள்ளூர் மக்களை கூட்டி, பாரதீய ஜனதாவில் இணைந்த காரணத்தால் 25 குடும்பத்தினரும் மசூதி செல்ல அனுமதி கிடையாது என்று தெரிவித்துள்ளனர். இந்த விவகாரம் தொடர்பாக இமாம் மூலமாக பத்வாவும் அவர்களுக்கு எதிராக விதிக்கப்பட்டுள்ளது. இந்த சம்பவம் உள்ளூர் அதிகாரிகளுக்கு தெரியவந்ததையடுத்து, இது குறித்து கருத்து தெரிவித்துள்ள மாவட்ட நிர்வாகம், இந்த சம்பவம் எங்களுக்கு தெரியப்படுத்தப்பட்டு உள்ளது, ஆனால், இது குறித்து முறையான புகார் அளிக்கப்படவில்லை. தனி நபர் ஒருவரின் மத உரிமையோ அல்லது வேறு எந்த உரிமையும் மறுக்கப்பட்டு இருந்தால், மாவட்ட நிர்வாகம் உரிய நடவடிக்கை எடுக்கும் என்று மாவட்ட போலீஸ் கண்காணிப்பாளர் தெரிவித்தார்.


நாடற்ற மலேசிய இந்தியர்கள் 3 இலட்சம் பேர் உள்ளனரா?  இது தவறான் கணிப்பாகும். துணை அமைச்சர் கூறுகிறார்.

புத்ராஜெயா,

மலேசியாவில் சுமார் 300,000 நாடற்ற இந்தியர்கள் இருப்பதாக 14-ஆம் பொதுத்தேர்தல் சமயத்தில் நம்பிக்கைக் கூட்டணி தலைவர்கள் கூறியிருப்பது தவறாகும் என்பதை உள்துறை துணை அமைச்சர் முகமட் அஜிஸ் ஜாமான் ஒப்புக் கொண்டுள்ளார். இவ்வாண்டு மே மாதம் வரையில், அடையாள ஆவ ணங்களுக்காக 3,853 விண்ணப்பங்களை மட்டுமே உள்துறை அமைச்சு பெற்றதாக அஜிஸ் நேற்று கூறினார்.

Read More: Malaysia Nanban Tamil Daily on 28.8.2018


கடனில்லாத பட்டதாரி மாணவரை உருவாக்குவோம்!

மலேசிய இந்திய மாணவர்களிடையே தற்போது பரவலாகக் காணப்படும் பழக்கங்களில் ஒன்று, எஸ்.பி.எம் தேர்விற்கு பிறகு தனியார் கல்லூரிகளில் டிப்ளோமா முடிந்து, கல்விக்கும் முற்றுப்புள்ளி வைப்பது. மற் றொன்று, படிப்பு முடிந்து அதனுடன் கடன் தொகையையும் சுமந்து செல்வது. இந்த இரண்டு வகை சூழலுக்கு முற்றுப்புள்ளி வைக்க வேண்டும் என மலேசிய இந்திய மாணவர்களை நண்பன் குழு கேட்டுக் கொள்கின்றது. 1970, 1980 ஆம் ஆண்டுகளில் மிகச் சிறந்த கல்வி விழிப்புணர்வோடு ‘வீட்டுக்கு ஒரு பட்டதாரியை உருவாக்கு வோம்’ என்ற மாபெரும் இயக்கம் கல்வி புரட்சியை ஏற்படுத்தியதை நண்பன் குழு நினைவு கூர விரும்புகின் றது. கல்வி கடனில்லாத இந்திய சமுதாயத்தினை உருவாக்கவும், குறைந்தபட்சம் இளங்கலை பட்டதாரிகளாக இந்திய மாணவர்களை தயார்ப்படுத்தவும் நண்பன் குழு ‘படிவம் 6 நமது தேர்வு’ எனும் இயக்கத்திற்கும் பிள்ளையார் சுழியிட விரும்புகின்றது. டிப்ளோமா கல்வி போதாது 2016 ஆம் ஆண்டில் எஸ்பிஎம் தேர்வினை எழுதியிருக்கும் சுமார் 35,000 இந்திய மாணவர்களின் பிரதான தேர் வாக தனியார் கல்லூரிகளே இருக்கும் பட்சத்தில் அழையா விருந்தாளியாக வீடு தேடி வரும் தனியார் கல்லூரி வாய்ப்புகளை நம்பி பெரும்பாலான இந்திய மாணவர்கள் தரமான கல்வியைப் பெற முடியாததோடு, தீர்க்க முடியாத கல்வி கடன்களாலும் அல்லல்பட்டு வருவதைத் தவிர்க்க வேண்டும். நமது இந்திய சமூகத்தின் அரசியல் பிரதிநிதித்துவமும், சிதறிக்கிடக்கும் உதிரிக் கட்சிகள், அரசாங்க மானியங் களை எதிர்பார்க்கும் அரசு சாரா இயக்கங்கள் ஆகியன இதற்கான வழிமுறைகள் குறித்து இன்று வரை மூச்சே விடாத நிலையில், நமது இந்திய மாணவர் சமூகத்தினை உருமாற்றும் நோக்கத்திலேயே ‘படிவம் 6 நமது தேர்வு’ எனும் இயக்கத்தினை நண்பன் குழு முன்வைக்கின்றது. இந்திய மாணவர்களின் இன்றைய முதன்மைத் தேர்வாக இருந்து வரும் டிப்ளோமா கல்வி மோகத்தினால் ஏற்படும் விளைவுகளை நண்பன் குழு பட்டியலிடுகிறது. * டிப்ளோமா எனப்படும் குறைந்த பட்சக் கல்வியோடு கல்விக்குழு முழுக்கு * டிப்ளோமா தகுதியோடு குறைவான சம்பளத்தில் வேலை வாய்ப்புகள் * டிப்ளோமா கல்வியோடு உயர் பதவிகளைப் பெறுவதில் சிக்கல்கள்; * டிப்ளோமா கல்வி தகுதி எதிர்பார்த்த வேலை வாய்ப்புகளை உருவாக்காத அவலம்; * டிப்ளோமா கல்விக்கு வாங்கிய கல்வி கடன் பெரும் சுமையாக மாறுதல்; * டிப்ளோமா தகுதிக்கேற்ற வேலை வாய்ப்புகள் இல்லாத சூழல்; * டிப்ளோமா கல்வியின் வழி இளங்கலைப்பட்டப்படிப்பைத் தொடர்வதில் வில்லங்கம்; * டிப்ளோமா சான்றிதழ்களை வழங்குவதில் தனியார் கல்லூரிகளின் ஏமாற்றுச் செயல்கள்; * டிப்ளோமா கல்வியை முழுமையாக முடிக்காத நிலையில் ஏற்படும் சிரமங்கள் என பல்வேறு வகையான இன்னல்களை நமது இந்திய சமூக மாணவர்கள் எதிர்நோக்கியிருப்பதை இதுவரையிலும் யாருமே கண்டு கொள்ளாதது இந்திய சமூகத்தின் அவலமாக நண்பன் குழு கருதுகின்றது. படிவம் 6 நமது தேர்வாகட்டும்’ 2016 ஆம் ஆண்டில் எஸ்பிஎம் தேர்வினை எழுதியிருக்கும் மாணவர்களில் மிதமான தேர்ச்சியை பெற்றிருக்கும் (குறைந்தபட்சம் 5 கிரேடிட்டுகள்) மாணவர்களின் முதன்மைத் தேர்வாக எஸ்டிபிஎம் (Sijil Tinggi Persekolah Malaysia -STPM) எனப்படும் படிவம் 6-க்கான கல்வியை முதன்மைத் தேர்வாக இருக்க வேண்டும் என்ற இலக்கோடு நண்பன் குழு மாபெரும் விழிப்புணர்வு இயக்கத்தினை செயல்டுத்த உள்ளது. எஸ்பிஎம் தேர்விற்குப் பிந்திய படிவம் 6-க்கான கல்வியை இந்திய மாணவர்கள் ஒருவிதமான பய உணர்வோடு (Phobia) கடினமானது என எதையுமே சிந்திக்காமல் தவிர்த்து விடுவதால் இந்திய மாணவர் சமூகத்தினை அறிவார்ந்த சமூகமாக உருமாற்றும் இலக்கு தோல்வி கண்டுள்ளதாகவே நண்பன் குழு கருதுகின்றது. இந்திய மாணவர்கள் எஸ்பிஎம் தேர்விற்குப் பிந்திய உயர் கல்வியாக படிவம் 6-க்கான கல்வி முறை அல்லது அமைப்பு மாற் றப்பட்டுள்ளதை மலேசிய இந் திய சமூகத்தின் பெற்றோர்கள் அறவே உணரவில்லை என்பதை ஆய்வு செய்ய வேண்டியதே இல் லை. மாடுகளுக்கு மூக்கணாங் கயிற்றை அணிவித்து அதனை அடக்குவதைப் போல இன்றைய பெற்றோர்களுக்குப் பிள்ளைகள் மூக்கணாங் கயிற்றினைக் கட்டிய தைப் போல் பிள்ளைகளின் முடி விற்கு ஏற்றவாறே உயர் கல்வியை நிர்ணயம் செய்து வரும் பெற்றோர்களால் நமது இந்திய சமூகம் கடனாளிச் சமூகமாக தடுமாற்றம் பெற்றுள்ளதை யாராவது மறுக்க முடியுமா? என நண்பன் குழு கேட்கின்றது! படிவம் 6 அல்லது எஸ்டிபிஎம் கல்வியானது தற்போது புதிய அணுகுமுறையான பருவ கல் வியமைப்பின் வழி (Semester system) மூன்று பருவங்களாக நடத்தப்பட்டு வருவதை இந்தி யப் பெற்றோர்களில் எத்தனை பேர் அறிவோம்! மேலும் தற் போது நாடு தழுவிய நிலையில் படிவம் 6-க்கான கல்வியைப் பெறுவதற்காக பிரத்தி யேகமாக 6-ஆம் படிவ கல்லூரிகளை (Kolej Tingkatan 6 / kolej Pre Universiti) என மலேசியக் கல்வி அமைச்சு ஏற்படுத்தி வரு வதையாவது அறிவோமா? மூன்று பருவங்களில் படிவம் 6-ஐக் கற்பதற்கு குறைந்தபட்ச செலவாக சுமார் வெ. 5,000 மட்டுமே செலவு செய்ய வேண்டியுள்ளதையாவது அறிவோமா? கல்வி தொடர்பில் மலேசியக் கல்வியமைச்சு மேற்கொண்டு வரும் உருமாற்றங்கள் எதையுமே தெரிந்து கொள் ளாமல் கிணற்றுத் தவளைகளாக இருந்து வரும் பெரும்பாலான பெற்றோர்கள் தங்களது பிள்ளைகளின் எதிர் காலத்தினை தரமற்ற தனியார் கல்லூரிகளின் கலர் கலரான வார்த்தை களால் அடமானம் வைத்து விடுவது நியாயமா? என நண்பன் குழு கேட்க விரும்புகின்றது. "பட்ட காலிலேயே படும் கெட்ட குடியே கெடும்" என்ப தற்கு ஒப்ப மலேசிய இந்திய சமூகம் ஏற்கெனவே சமூகப் பொருளாதார பின்னணியில் மிகப் பெரிய சரிவினைக் கண்டு வரும் நிலையில் மேலும் கல்வி கடன்களைத் தாங்குவதற்குச் சக்தியற்ற சமூகமாக நாம் மாற வேண்டுமா? என்பதே இன்றைய கேள்வியாகும்.


ஓட்ஸ் ஊத்தப்பம்

எப்படிச் செய்வது? ஓட்ஸை மிக்சியில் பொடியாக்கவும். ஒரு பாத்திரத்தில் ஓட்ஸ் பொடி, கடலைமாவு, மிளகாய் தூள், மஞ்சள் தூள், பொடியாக நறுக்கிய வெங்காயம், உப்பு, தண்ணீர் விட்டு தோசை மாவு பதத்திற்கு கரைக்கவும். அடுப்பில் தோசைக்கல்லை போட்டு, சிறிய ஊத்தப்பமாக ஊற்றவும். மேலே பொடியாக நறுக்கிய தக்காளி, குடைமிளகாய் சிறிது தூவவும். ஒரு புறம் வெந்தவுடன் திருப்பி போடவும். தேவைப்பட்டால் 2 சொட்டு எண்ணெய் விட்டு எடுத்து சூடாகப் பரிமாறவும்.


1எம்டிபி பலகோடி வெள்ளி திருட்டா? அவசர நாடாளுமன்றத்தை நடத்துவீர்!

கோலாலம்பூர், அமெரிக்க நீதித்துறை (டிஓஜே) 1எம்டிபிக்கு எதிராகத் தாக்கல் செய்துள்ள குற்றச்சாட்டுகள் பற்றி விவாதிக்க மலேசிய நாடாளுமன்றத்தில் அவசரக் கூட் டம் நடத்தப்பட வேண்டும் என்று எதிர்க்கட்சித் தலைவர் டத்தோ டாக்டர் வான் அஜிசா வான் இஸ்மாயில் கூறுகிறார். புதிய குற்றச்சாட்டுகள் நாட்டின் நற்பெயருடன் சம்பந்தப்பட்டுள்ளதால், அக்குற்றச்சாட்டுகள் பற்றி விவாதிக்க நாடாளுமன்றத்தில் அவசரக் கூட்டத்தை எவ்வளவு சீக்கிரத்தில் கூட்ட முடியுமோ அவ்வளவு சீக்கிரத்தில் கூட்ட வேண்டும் என்று வான் அஜிசா விடுத்துள்ள அறிக்கையில் கேட்டுக் கொண்டுள்ளார். மிக முக்கிய விவகாரங்களை விவாதிக்க நாடாளுமன்றத்தில் அவசரக் கூட்டத்தைக் கூட்டுவது வழக்கத்திற்கு மாறான ஒன்றல்ல என்று கூறிய அஜிசா, அது முன்பும் நடத்தப்பட்டுள்ளது என்றார். ஆனால், அப்படி ஒரு சிறப்பு நாடாளுமன்ற கூட்டத்தை கூட்டுவதற்கான அதிகாரம் பிரதமர் நஜீப்புக்கு மட்டுமே உண்டு. ஆகையால், டி.ஒ.ஜே. எழுப்பியுள்ள புதிய குற்றச்சாட்டுகளை விவாதிக்க நாடாளுமன்றத்தில் அவசரக் கூட்டத்தை கூட்டுமாறு பிரதமரை தாம் வலியுறுத்துவதாக அஜிசா மேலும் கூறினார். இது அரசாங்கம் அதன் பெயரைக் காப்பாற்றிக்கொள்வதற்கு அதற்கு ஒரு வாய்ப்பை அளிக்கிறது என்றார் அவர். கடந்த வியாழக்கிழமை அமெரிக்க நீதித் துறை வெளியிட்ட அறிக்கையின்படி ஒரே மலேசியா மேம்பாட்டு நிறுவனமான 1எம்.டி.பி.யில் ஊழல் நடந்து இருப்பதாகவும் மலேசிய மக்கள் பெரியள வில் ஏமாற்றப்பட்டுள்ளதாகவும் அது அறிவித்தது. கடந்த ஆண்டு ஜூலை மாதத்திலிருந்து தாங்கள் மேற்கொண்ட புலன்விசாரணையின் அடிப்படையில் இதனை தாங்கள் சொல்வதாக அமெரிக்க நீதித்துறை குறிப்பிட்டுள்ளது. 1 எம்.டி.பி.யில் 300 கோடி அமெரிக்க டாலர் (வெ. 1,200 கோடி) முறைகேடாக பயன்படுத்தப்பட்டுள்ளது என்று தங்கள் விசாரணையில் தெரிவித்துள் ளதாக அது தாக்கல் செய்துள்ள மனுவில் குறிப்பிட்டுள்ளது.அத்துடன் அதில் 100 கோடி அமெரிக்க டாலர் (வெ.400 கோடி) மதிப்புள்ள சொத்துக்கள் சட்ட விரோதமாக சம்பாதிக்கப்பட்டுள்ளது. அவற்றை பறிமுதல் செய்யும் முயற்சியில் அமெரிக்க விசாரணைக் குழு ஈடுபட்டுள்ளதாக அது தெரிவித்துள்ளது. கிட்டத்தட்ட 450 கோடி அமெரிக்க டாலர் (வெ.1,800 கோடி) முறைகேடு நிகழ்ந்து இருப்பதாக அமெரிக்க நீதித் துறை அனுமானமாக கணக்கிட்டுள்ளது. 1எம்.டி.பி. நிறுவனத்தின் நிதியிலிருந்து 170 கோடி அமெரிக்க டாலர் (வெ.680 கோடி) திருடப்பட்டு சட்ட விரோதமாக சொத்துக்கள் வாங்கப்பட்டுள்ளன. ஒரு பாய்மரக் கப்பல், தங்க நகைகள், வைரங்கள், கலை படைப்புகள் ஆகியவை அமெரிக்க நீதித் துறை பறிமுதல் செய்யவிருக்கும் சொத்துக்களில் அடங்கும். கோடிக்கணக்கான டாலர் ஏமாற்றப்பட்ட புதிய அத்தியாயம் விசாரணையின் வழி அம்பலமாகி யுள்ளது. இதில் 450 கோடி டாலர் (வெ.1,800 கோடி) திரு டப்பட்டிருப்பதாக அடையாளம் காணப்பட்டுள்ளது என்று அமெரிக்காவின் இடைக்கால சட்டத்துறை தலைவர் கென்னத் ஏ பிளான்கோ தெரிவித்துள்ளார். ஒரு நாட்டின் நிறுவனத்திலிருந்து கொள்ளையடிக்கப்பட்ட பணத்தைக் கொண்டு ஊழலில் ஈடுபட்டுள்ள ஊழல்வாதிகள் எவருக்கும் அமெரிக்கா அடைக் கலமாக அமையும், அல்லது பாதுகாப்புத் தரும் என்று யாரும் எண்ணிவிடக் கூடாது. அமெரிக்கா தனது கடமையைச் செய்யும். சட்டவிரோதமாக திரு டப்பட்ட அல்லது சம்பாதிக்கப்பட்ட அந்தப் பணத்தை பாதிக்கப்பட்டவர்களிடையே திருப்பித் தரும் மிகப் பெரிய கடப்பாட்டை அமெரிக்கா கொண்டுள்ள தாக அவர் கூறியிருந்தார்.


அசுரவதம்  விமர்சனம்

சசிகுமார் படம் என்றாலே கலகலப்பும் விறுவிறுப்பும் சமமாக இருக்கும். ஆனால் அசுரவதம் கலகலப்பு இல்லாமல் படம் முழுவதும் விறுவிறுப்பாகவே அமைந்திருக்கிறது. குறைவான வசனங்களும் அதிகமான வெட்டுக் குத்தும் நிறைந்த படம்தான் அசுரவதம். குற்றவாளியை எடுத்த எடுப்பிலேயே கொலை செய்துவிட்டால் அது நிறைவான தண்டணையாகாது. வேதனையை அனுபவித்து அனுபவித்து அவனை கொஞ்சம் கொஞ்சமாக சாகடிக்க என்னவெல்லாம் செய்ய வேண்டும் என்பதை சிந்தித்து சிந்தித்து படம் எடுத்திருக்கிறார் இயக்குநர் மருதுபாண்டியன்.

கட்டிட பொறியாளராக பணிபுரியும் சசிகுமார், பெட்டிக்கடை வைத்திருக்கும் வசுமித்ராவை துரத்தி துரத்தி பழிவாங்குகிறார். ஆனால் வசுமித்ராவுக்கு சசிகுமாரை யார் என்றே தெரியாது. ஏன் தன்னை பழிவாங்குகிறான் என்றும் தெரியாது. இரண்டு மணி நேரம் ஓடக்கூடிய படத்தின் கடைசி அரை மணி நேரத்தில்தான் சசிகுமார் யார் என்பதும் ஏன் பழிவாங்கப்படுகிறோம் என்பதும் வசுமித்ராவுக்கு தெரியவருகிறது. மர்ம முடிச்சை அழகாக அவிழ்திருக்கிறார் இயக்குநர்.

சசிகுமாரின் புன்சிரிப்பை இந்த படத்தில் காணமுடிவில்லை. (மனைவி நந்திதாவுடன் எடுத்திருக்கும் திருமண போட்டோவில் மட்டும்தான் அவரது சிரிப்பை காண முடிந்தது). இது அவரது ரசிகர்களுக்கு ஏமாற்றமாகத்தான் இருக்கும். தனது நடிப்பில் கோபத்தின் உச்சிநிலையை தொட்டு இருக்கிறார் சசிகுமார்.

அவருக்கு மனைவியாக வரும் நந்திதாவும் படத்தின் கொஞ்சப்பகுதியில்தான் தெரிகிறார். அதிலும் பாதி மனநலமருத்துவமனையிலும் மீதி கடைசிப் பகுதியிலும் வந்து போகிறார். எதற்காக வில்லன் கொடுரமாக பழிவாங்கப்படுகிறான் என்பது புரியாமல் சசிகுமார் மீது வெறுப்பு ஏற்பட்டாலும், பழி வாங்கப்படும் காரணம் ரசிகர்களுக்கு தெரியவந்ததும் இன்னும் அதிகமாக வில்லனை கொடுமைபடுத்தியிருக்க வேண்டும் என்று எண்ணத் தோன்றும். வில்லன் செய்த அந்த வேலையை வெள்ளித்திரையில்தான் காண வேண்டும்.

மொத்தத்தில் போர் பூமியில் சுற்றிவரும் உணர்வுதான் படம் முழுக்க ஆக்கிரமித்துள்ளது.


இறந்த எலும்புக்கூடு இறக்காத காதல்!! நெகிழ்ச்சியை ஏற்படுத்திய தொல்பொருள் கண்டுபிடிப்பு!!

உக்ரைனில் தொல்பொருள் ஆராய்ச்சி ஒன்றில் கண்டுபிடிக்கப்பட்ட பழமையான படிம எலும்புகூடு காதலன் காதலி என இருவரும் பின்னி அன்புடன் இறுக தழுவி இறந்த நிலையில்  இருப்பது மிகவும் நெகிழ்ச்சியை ஏற்படுத்தியுள்ளது.

மேற்கு உக்கரைனில் தெர்னோபில் என்ற இடத்தில் சமீபத்தில் நடந்த தொல்லியல் ஆராய்ச்சியில் சுமார் 3000 ஆண்டுகளுக்கு பழமையான ஜோடி எலும்புக்கூடு கண்டுபிடிக்கப்பட்டது. அப்படி கண்டுபிடிக்கப்பட்ட அந்த ஜோடி எலும்புக்கூடுகள் ஒன்றை ஓன்று ஆரத்தழுவி பார்த்தவுடனே கணவன் மனைவி அல்லது காதலன் காதலி நெருக்கத்தின் போது மரணத்தை எதிர்கொண்டது போன்றும் அல்லது ஒன்றாக இறந்துவிட வேண்டும் என முடி வெடுத்து இறந்தது போன்றும் பார்ப்பதற்கே அன்பு மற்றும் கருணையின் வடிவமாக இருந்தது.

அந்த எலும்புக்கூடுகள் பற்றி தொல்பொருள் ஆராச்சியாளர்கள் குறிப்பிடுகையில்,

இந்த தம்பதிகளின் எலும்புக்கூடு 3000 வருடத்திற்கு பழமையானது. உக்ரைன் மனித கலாச்சாரத்தில் காதல் என்ற வார்த்தை புனிதமாக பொறுப்புணர்வு டன் கையாளப்பட்டது. அப்படி இருக்க இந்த எலும்புக்கூடு படிவத்தை பார்க்கும்பொழுது ஏற்கனவே இறந்த கணவன் அல்லது காதலனை காதலி விட்டு பிரிய மனமின்றி அவரைபற்றி அணைத்து இறந்திருக்கலாம். எப்படியோ இதுவும் உண்மை காதலுக்கான மற்றோரு சான்று என்று கூறி பெரு மைப்பட்டனர்.


சிங்களவர் குடியேற்றத்தை நிறுத்த வேண்டும்

தமிழர் பகுதிகளில் சிங்களர்கள் குடியேற்றத்தை நிறுத்தக்கோரி வடக்கு மாநில முதலமைச்சர் விக்னேஸ்வரன் தலைமையில் யாழ்ப்பாணத்தில் தமிழர்கள் ஆர்ப்பாட்டத்தில் ஈடுபட்டனர். இலங்கையில் விடுதலைப் புலிகளுக்கும், ராணுவத்துக்கும் இடையே 2009-ஆம் ஆண்டு மே மாதம் இறுதி கட்டப்போர் நடந்தது. இதில் பல்லாயிரக்கணக்கான தமிழர்கள் கொன்று குவிக்கப்பட்டனர். விடுதலைப்புலிகளின் தலைவர் பிரபாகரன் கொல்லப்பட்டதைத் தொடர்ந்து உள்நாட்டு போர் முடிவுக்கு வந்தது. இதன் பிறகு இலங்கையில் கடந்த ஆண்டு ஜனவரி மாதம் ஆட்சி மாற்றம் ஏற்பட்டது. அதிபர் தேர்தலில் ராஜபக்சே தோற்று ஸ்ரீசேனா அதிபர் ஆனார். இதனால் வடக்கு மாநில தமிழர்கள், தங்களின் பிரச்சினைகளுக்கு தீர்வு கிடைக்கும் என்று கருதினர். ஆனால் ஸ்ரீசேனா அரசு அமைந்து பல ஆண்டுகள் கடந்தும் தமிழர்கள் பிரச்சினைக்கு தீர்வு காணப்படவில்லை. இதையடுத்து வடக்கு மாநில முதலமைச்சர் சி.வி.விக்னேஸ்வரன் தலைமையில் நேற்று முன் தினம் மதியம் கொளுத்தும் வெயிலில், யாழ்ப்பாணம் நகரில் தமிழர்கள் ஆர்ப்பாட்டத்தில் ஈடுபட்டனர். தமிழ் மக்கள் தேசிய முன்னணி அமைப்பு விடுத்திருந்த இந்த ஆர்ப்பாட்டம் மற்றும் ஊர்வலத்தில் ஆயிரக்கணக்கான தமிழர்கள் பங்கேற்றனர். அப்போது அவர்கள், ‘சிங்களர்களை தமிழர் பகுதிகளில் குடியேறச் செய்வதை இலங்கை அரசு நிறுத்தவேண்டும். தமிழர்கள் வசிக்கும் பகுதியில் புத்த மத கோவில்களை கட்டக் கூடாது. போரின்போது தமிழர்களிடம் கைப்பற்றிய நிலங்களை மீண்டும் ஒப்படைக்கவேண்டும். சிறையில் அடைக்கப்பட்டு இருக்கும் தமிழ் அரசியல் கைதிகளை விடுதலை செய்ய வேண்டும்’ என்பது போன்ற கோரிக்கைகளை வலியுறுத்தி கோஷங்களையும் எழுப்பினர். இதே கோரிக்கைகள் அடங்கிய பதாகைகளையும் அவர்கள் ஊர்வலத்தில் ஏந்திச் சென்றனர். ஆர்ப்பாட்டத்திற்கு தலைமை தாங்கி முதலமைச்சர் விக்னேஸ்வரன் பேசும்போது, போர் முடிந்து 7 ஆண்டுகளுக்கும் மேல் ஆகிறது. ஆனாலும் தமிழர்களின் குறைகளுக்கு இதுவரை எந்த தீர்வும் காணப்படவில்லை என்றார். ஸ்ரீசேனா அரசு பதவியேற்ற பிறகு, வடக்கு மாநிலத்தில் தமிழர்கள் பெருமளவில் கலந்து கொண்ட முதல் பொது நிகழ்ச்சி இதுவாகும். இந்த ஆர்ப்பாட்டத்தில் தமிழர்களின் முக்கிய கட்சியான தமிழ் தேசிய கூட்டமைப்பு கலந்து கொள்ளவில்லை என்பது குறிப்பிடத்தக்கது


வாட்ஸ்அப்புக்கு சவால் கொடுக்கிறதா கூகுள் அலோ?

கூகுள் அலோ.. வாட்ஸ்அப், டெலிகிராம் போன்ற மெசேஜிங் ஆப்களுக்கு சவால் அளிக்க வந்துள்ள, கூகுளின் புது ஆண்ட்ராய்டு சேவை. கூகுளின் எல்லா சேவைகளையும் இணைத்து, இந்த அலோ மெசெஞ்சரை உருவாக்கியுள்ளது கூகுள். எப்படி இருக்கிறது அலோ? உலகின் நம்பர் 1 மெசேஜிங் ஆப்பாக இருப்பதால், வாட்ஸ்அப் Vs அலோ ஒப்பீடுகளைத் தவிர்க்க முடியவில்லை. வாட்ஸ் அப் போலவே போன் நம்பர் கொடுத்துதான் 'அலோ' வைப் பயன்படுத்த முடியும். அத்துடன் நமது கூகுள் அக்கவுன்டைக் கொடுத்து, நமது பெயரைக் கொடுத்து அலோவைப் பயன்படுத்தத் துவங்கலாம். இரு நம்பர்களை ஒரே அக்கவுன்ட்டில் பயன்படுத்த முடியாது. ஒரே அக்கவுன்ட்டை வெவ்வேறு இரண்டு போன்களில் பயன்படுத்தவும் முடியாது. இதுவும் ஒரே மெசேஜிங் ஆப்தான் என்பதால், மற்றவைகளில் இருப்பது போன்ற வாய்ஸ் மெசேஜ், ஸ்டிக்கர்ஸ், இமேஜ், வீடியோ என எல்லா வசதிகளும் இருக்கின்றன. ஆனால் வாட்ஸ் அப் போன்ற வாய்ஸ் காலிங் வசதி இதில் இல்லை. டாக்குமென்ட்களையும் இதில் அனுப்ப முடியாது. இதில் உங்களுக்கு வரும் மெசேஜ்களுக்கு ஆப்பைத் திறக்காமலேயே பதிலளிக்க உங்களால் முடியும். நீங்கள் பதிலளிக்க விருப்பம் இல்லையென்றாலும் கூட, உங்களின் மெசேஜில் இருக்கும் கருத்தை வைத்து ஆராய்ந்து, உங்களுக்கு ரிப்ளை செய்வதற்கான பரிந்துரைகளையும் அலோ வழங்குகிறது. அதனை நீங்கள் செலெக்ட் செய்தால் போதும். அதுவே ரிப்ளை செய்துவிடும். இதனால் நீங்கள் மெசேஜை படித்து ரிப்ளை செய்ய டைப் செய்யக் கூடத் தேவையில்லை. அலோவின் ஹைலைட் கூகுள் அசிஸ்டன்ட்தான். ஹைக்கில் இருக்கும் நடாஷா போலவே, AI மூலமாக இயங்கும் இந்த கூகுள் அசிஸ்டன்ட்தான் அலோவை, மற்ற மெசேஜிங் ஆப்களில் இருந்து வேறுபடுத்திக் காட்டுகிறது. இந்த விர்ச்சுவல் அசிஸ்டன்ட் மூலம், உங்கள் அலோ ஆப்பிற்குள்ளேயே, பிரவுசரை திறக்காமல் விக்கிபீடியா பயன்படுத்த முடியும். உங்களுக்கு அருகில் இருக்கும் ஹோட்டல்களை தேட முடியும். விமான, ரயில் நேரங்களை கண்டறிய முடியும். காலண்டர், மெயில், அலாரம் என பல விஷயங்களை இந்த அசிஸ்டன்ட் மூலமாகவே செயல்படுத்திக் கொள்ள முடியும். எந்த விஷயம் வேண்டுமோ, அதனை @google என டைப் செய்தால், போதும். பதிலுடன் ஆஜராகி விடுகிறது இந்த கூகுள் அசிஸ்டன்ட். அதாவது ஒட்டுமொத்த கூகுளையும், ஒரு சாட் அப்ளிகேஷனுக்குள் பொருத்தி இருக்கிறது கூகுள் நிறுவனம் .


வீடுகளைக் காப்பாற்ற மக்கள் போராட்டம்.

கோலாலம்பூர் காலங்காலமாய் வாழ்ந்து வந்த வீடுகளை காப்பாற்றுவதற்கு மக்கள் போராட்டத்தில் குதித்ததால் ஜிஞ்சாங் செலாத்தான் தம்பாஹானில் பெரும் பரபரப்பு ஏற்பட்டது. ஜிஞ்சாங் செலத்தான் லோட் 9714ல் பத்துகேவ்ஸ் உட்பட பல பகுதியில் இருந்து வெளியேற்றப்பட்ட மக்கள் வீடுகளை கட்டி பல காலங்களாக வாழ்ந்து வருகின்றனர். இவ்விடத்திற்கு விரைவில் நில உரிமை பத்திரங்கள் வழங்கப்படும் என்று கூறப்பட்டது. இதனால் மக்கள் அப்பகுதியில் வீடுகளை கட்டி வாழ்ந்து வரு கின்றனர். வீட்டு நில வரியையும் அப்பகுதி மக்கள் செலுத்தியுள்ளனர். இவ்வேளையில் அவ்வீடுகள் அமைந்திருக்கும் நிலம் மேம்பாட்டு நிறுவனத்திடம் விற்கப்பட்டது. ஆகையால் வீடுகளை உடனடியாக காலி செய்ய வேண்டும் என்று கோலாலம்பூர் மாநகர் மன்றம் பல முறை நோட்டீஸ்களை வழங் கியுள்ளது. ஆகக் கடைசியாக வழங்கிய நோட்டீசின் அடிப்படையில் இப்பகுதி மக்கள் மே 18ஆம் தேதிக்குள் வீடுகளை காலி செய்ய வேண்டும். இல்லையென்றால் வீடுகள் அனைத்தும் உடைக்கப்படும் என கோலாலம்பூர் மாநகர் மன்றம் உத்தரவிட்டது.வீடுகளை காலி செய்ய வேண்டும் என்றால் எங்களுக்கு உரிய இழப்பீடுகளை வழங்க வேண்டும் என்று அப்பகுதி மக்கள் தொடர்ச்சியாக போராடி வந்தனர். மக்களின் போராட்டங்கள் ஒரு பக்கம் இருந்தாலும் கோலாலம்பூர் மாநகர் மன்றமும், மேம்பாட்டு நிறுவனங்களும் அப்பகுதி மக்களுக்கான இழப் பீடுகளை வழங்க முன்வந்தனர். இழப்பீடுகளை பொதுமக்கள் ஏற்றுக் கொள்ளாத பட்சத்தில் திட்டமிட்டப்படி வீடுகள் உடைக்கப்படும். மேம்பாட்டு பணி கள் தொடரும் என்று கூட்டரசுப் பிரதேச அமைச்சர் டத்தோஸ்ரீ தெங்கு அட்னான் கடந்த ஞாயிற்றுக்கிழமை அறிவித்தார். அமைச்சரின் அறிவிப்பை தொடர்ந்து கோலாலம்பூர் மாநகர் மன்ற அதிகாரிகள் நேற்று ஜிஞ்சாங் செலத்தான் தம்பஹானில் உள்ள வீடுகளை உடைக்க வந்தனர். அப்பகுதியில் காலியாக உள்ள வீடுகள், அந்நிய நாட்டினர் தங்கியிருக்கும் வீடுகள், பட்டறைகள் ஆகியவற்றை உடைக்க அதிகாரிகள் முயற் சிகளை மேற்கொண்டனர்.எங்களுக்கு உரிய இழப்பீடுகளை வழங்கி விட்டு மொத்தமாக எல்லா வீடுகளையும் உடைத்துக் கொள்ளுங்கள் என்று மக்கள் போராட்டம் நடத்தினர். வீடுகளை உடைப்பதற்கான கனரக இயந்திரங்களை உள்ளே விடாமல் மக்கள் பல கட்ட பேச்சு வார்த்தை நடத்தினர்.பேச்சு வார்த்தைகள் ஒரு பக்கம் இருக்க மற்றொரு பக்கம் அதிகாரிகள் வீடுகளை உடைத்தனர். வீடுகள் காலியாக இருந்ததால் உடைக்கும் போது எந்தவொரு பிரச்சினையும் ஏற்பட வில்லை. பொருட்கள் இருந்த வீடுகளை உடைக்கக் கூடாது என்று அப்பகுதி மக்கள் போராடினர்.அதிகாரிகளின் பணிகளுக்கு மக்கள் இடையூராக இருந் ததால் போலீஸ் அதிகாரிகளுடன், கலகத் தடுப்பு போலீஸ் அதிகாரிகள் குவிக்கப்பட்டனர்.இதனால் ஜிஞ்சாங் செலத்தான் தம்பஹான் வீடமைப்பு பகுதி யில் பெரும் பரபரப்பு ஏற்பட்டது என்பது குறிப்பிடத்தக்கது.


நடப்புப் பிரச்சினைக்கு தீர்வு கிடைக்கும்வரை சீபீல்டூ ஆலயம் அதே இடத்தில் நிலை நிறுத்தம்

சுபாங்ஜெயா,

சீபீல்டு  ஸ்ரீ மகாமாரியம்மன் ஆலயத்திற்குள் கும்பல் ஒன்று அத்துமீறி நுழைந்து அராஜகம் புரிந்த சம்பவம்  குறித்து பிரதமர் துன் டாக்டர் மகாதீர் முகமட்டிடம்  விளக்கம் அளிக்கப்பட்டுள்ளது.  அந்த ஆலயத்தின் நடப்புப் பிரச்சினை தீர்க்கப்படும் வரை அதே  இடத்தில் நிலைநிறுத்தப்படும் என்று உறுதி யளிக்கப்பட்டுள்ளது. இதற்கு மத்திய அரசாங்கம் உறுதி அளித்து இருப்பதாக பிரதமர் துறை அமைச்சர் பொன். வேதமூர்த்தி நேற்று  பக்தர்கள் முன்னிலையில் அறிவித்தார்.

Read More: Malaysia Nanban Tamil Daily on 28.11.2018


மாறி மாறி பேசி வருகிறார் எடப்பாடி பழனிசாமி: டி.டி.வி. தினகரன்

சேலம் 8 வழிச் சாலை விவகாரத்தில் எடப்பாடி பழனிசாம மாறி மாறி பேசி வருகிறார் என்று டிடிவி தினகரன் கண்டனம் தெரிவித்துள்ளார்.

நாமக்கல்லில் செய்தியாளர்களிடம் பேசிய டிடிவி தினகரன், சட்டப்பேரவையில் எடப்பாடி பழனிசாமி பேசும்போது மத்திய அரசிடம் போராடி எட்டு வழிச் சாலை திட்டத்தை பெற்றோம் என்றார். மூன்று நாட்களுக்கு முன்பாக சேலத்தில் பேசும்போது எட்டு வழிச் சாலை திட்டம் மத்திய அரசின் திட்டம். நிலத்தை ஆர்ஜிதம் செய்து கொடுப்பது மட்டுமே எங்கள் வேலை என்று மாறி மாறி பேசிவருகிறார்.

மக்களின் கோரிக்கைகளையும், எண்ணத்தையும் வெளிப்படுத்தும் விதமாக 6ஆம் தேதி திருவண்ணாமலையில் கண்டன ஆர்ப்பாட்டம் வைத்துள்ளோம். அரூரில் நடைபெறவிருந்த போராட்டத்திற்கு அனுமதி தரவில்லை. எனவே நீதிமன்றத்தை அணுகியுள்ளோம். அதிலும் எங்களுக்கு ஒரு தேதி நீதிமன்றம் தரும். நிச்சயம் அந்த தேதியில் அரூரில் ஆர்ப்பாட்டம் நடைபெறும்.

தமிழகத்தில் மக்களாட்சியே நடைபெறவில்லை. கொடுங்கோல் ஆட்சி தான் நடைபெறுகிறது.என்றுதான் எல்லா இடத்திலும் மக்கள் பேசுகிறார்கள். நிச்சயம் மக்களின் எண்ணங்கள் நிறைவேறும். இந்த ஆட்சி விரைவில் முடிவுக்கு வரும். இவ்வாறு அவர் கூறினார்.


கைவிடப்பட்ட தமிழ் மாணவர்கள்!

பகாங், லஞ்சாங் தமிழ்ப்பள்ளிக்காக 70 லட்சம் வெள்ளி செலவில் கட்டப்பட்ட நவீன கட்டடத்தின் கட்டுமானப் பணி பூர்த்தி அடைந்து ஓராண்டிற்கு மேலாகியும் பள்ளியை பயன்படுத்துவதற்கு தடையாக இருக்கும் 700 மீட் டர் தூரமுள்ள சாலை நிர்மாணிப்பில் சிக்கலுக்கு தீர்வு காணப்படாமல் மாணவர்களின் நலன்கள் புறக் கணிக் கப்படுவது ஏன்? தமிழ்ப்பள்ளிகளின் காவலனாகவும், மலேசியாவில் தமிழ்ப்பள்ளிகள் நிலைத்திருப்பதற்குக் காரணகர்த்தா எனவும் அறிக்கைகளை வெளியிட்டிருக்கும் நிலையில் பகாங், லஞ்சாங் தோட்டத் தமிழ்ப்பள்ளிக்காகக் கட்டப் பட்டிருக்கும் ரிம 7 மில்லியன் (ரிம 70 லட்சம்) தொகையிலான நவீன கட்டடத்தின் கட்டுமானம் நிறைவடைந்து ஓராண்டிற்கு மேலாகியும் இன்றுவரை பள்ளியைப் பயன்படுத்துவதற்குத் தடையாக இருக்கும் சுமார் 700 மீட் டர் தூரமுள்ள சாலை நிர்மாணிப்பில் ஏற்பட்டுள்ள சிக்கல்களைக் களைவதற்கு; * மலேசியக் கல்வியமைச்சின் கட்டுமானப் பிரிவு * மலேசியக் கல்வியமைச்சின் அமைச்சர் டத்தோஸ்ரீ மகாட்ஸிர் காலிட். * மலேசியக் கல்வியமைச்சின் துணைக் கல்வியமைச்சர் டத்தோ ப.கமலநாதன். * கல்வியமைச்சினால் நியமனம் செய்யப்பட்டிருக்கும் திட்ட மேலாண்மை ஆலோசக நிறுவனம் (PMC) * மஇகாவின் கல்விக் குழுவின் பொறுப்பாளர்கள் மற்றும் * லஞ்சாங் தோட்டத் தமிழ்ப்பள்ளியின் நிர்வாகம் ஆகியோர் இன்றுவரை ஆக்ககரமான செயல்பாடுகளைச் செய்யாமல் மேலும் மேலும் சிக்கல்களை உருவாக்கி வருவது வேதனையான விவகாரமாக நண்பன் குழு கருதுகின்றது! மானியத்தின் பயன்பாட்டை மாற்றவே முடியாதா? நண்பன் குழுவிற்குக் கிடைத்த தகவல்களின்படி லஞ்சாங் தோட்டத் தமிழ்ப் பள்ளியின் குத்தகை பெர்காமோ டிசைன்ஸ் நிறுவனத்திற்கு கட்டுமானத் திட்டம் மற்றும் கட்டுமானம் (Design & Build) என்பதன் அடிப்படையில் வழங்கப்பட்டிருந்த நிலையில் கட்டுமானத்திற்கு உட்படாத சாலையின் நிர்மாணிப்பிற்காக கூடுதல் தொகைக்கான விண்ணப்பத்திற்கு ஏற்ற வகையில் புதிய கட்டுமானத்திற்கு உட்பட்ட பள்ளிக்கு டத்தோ ப.கமல நாதன் ரிம.400,000 ஒதுக்கீடு செய்திருந்த நிலையில் பள்ளி மேலாளர் வாரியம் (திட்ட மேலாண்மை ஆலோசக நிறுவனத்தின் பொறுப்பாளர் உட்பட) அத்தொகையினைச் சாலையை அமைப்பதற்கு வழங்கக்கூடாது என்ற நிலைப்பாட்டினால் சுமார் 20 மாணவர்கள் பாதிக்கப்பட்டுள்ளதற்கு யாரும் வருந்துவதாகத் தெரியவில்லை. * புதிதாகக் கட்டப்பட்டுள்ள பள்ளிக்கு ரிம. 4 லட்சம் தொகை ஏன் ஒதுக்கப்பட்டது? * புதிய பள்ளி என்பதன் அடிப்படையில் 24 மாதங்களுக்கான உத்தரவாதம் உள்ளபோது கரையான் மருந்தையும் மின்சார சீரமைப்பையும் செய்ய வேண்டிய அவசியம் உள்ளதா? * குத்தகையாளரின் சார்பில் பள்ளிக்கான கட்டுமானத்தினை நிறைவு செய்ய வேண்டிய திட்ட மேலாண்மை ஆலோசக நிறுவனம் தடையாக இருப்பது ஏன்? * ஓராண்டிற்கும் மேலாக இழுபறியில் இருக்கும் விவகாரத்திற்கு டத்தோ ப.கமலநாதனால் தீர்வு காண முடியாதா? * ஒட்டுமொத்த மலேசியர்களும் அறிந்த விவகாரமான லஞ்சாங் தமிழ்ப்பள்ளிக்கு தீர்வே கிடைக்காதா? போன்ற கேள்விகள் பதில் இல்லாமல் தடுமாறிக் கொண்டிருக்கின்றன என்பது மட்டும் தெளிவான உண்மையாகும்! பகாங் லஞ்சாங் தோட்ட புதிய தமிழ்ப் பள்ளியை மாணவர்கள் பயன்படுத்த முடியுமா? என்ற கேள்விக்கு நாளை பதில் தேடுவோம்! * பள்ளிக்கான சாலை நிர்மாணிப்பு பிரச்சினையைத் தீர்க்க ஓராண்டு தேவையா? * திட்ட மேலாண்மை ஆலோசக நிறுவனத்தின் பங்குதான் என்ன? * கமலநாதனுக்கு தமிழ்ப்பள்ளிகளின் மீது கவனம் செலுத்த நேரமில்லையா? * ரிம 4 லட்சத்திற்கான மாற்று நடவடிக்கைக்கான அனுமதியை ஏன் வழங்க முடியாது?


சூட்டிங்கும் மீட்டிங்கும் ஒன்றாகிவிடாது; ரஜினிகாந்திற்கு ஜெயக்குமார் பதிலடி

சூட்டிங்கும் மீட்டிங்கும் ஒன்றாகிவிடாது, ரஜினிக்கு அரசியல் வரலாறு தெரியவில்லை என அமைச்சர் ஜெயக்குமார் தெரிவித்துள்ளார்.
திரைத்துறை சார்பில் மறைந்த திமுக தலைவர் கலைஞருக்கு இரங்கல் கூட்டம் நேற்று நடைபெற்றது. இந்த நிகழ்வில் கலந்துகொண்டு பேசிய நடிகர் ரஜினிகாந்த், அதிமுக விழாவில் எம்.ஜி.ஆர் படத்துடன் கலைஞர் படத்தையும் வைக்க வேண்டும். கலைஞருக்கு மெரினாவில் இடம் தராமல் தமிழக அரசு மேல்முறையீடு செய்திருந்தால் நானே போராட்டத்தில் இறங்கியிருப்பேன். கவர்னர்லிருந்து மற்ற மாநில முதல்வர்கள், தலைவர்கள் மெரினாவில் இருக்கும் பொழுது தமிழ்நாட்டின் முதல்வர் அங்கு இல்லாதது சரியா? என ரஜினிகாந்த் கூறியிருந்தார்.
இந்நிலையில், இதுதொடர்பாக இன்று சென்னை பட்டினப்பாக்கத்தில் செய்தியாளர்களை சந்தித்த அமைச்சர் ஜெயக்குமார் கூறும்போது,
நினைவேந்தல் நிகழ்ச்சியில் அரசியல் பேசுவது என்பது ஆரோக்கியமான முறை அல்ல. கலைஞரின் நினைவேந்தல் கூட்டத்தில் ரஜினிகாந்த் அரசியல் பேசியது தவறு. ரஜினிகாந்திற்கு அரசியல் முதிர்ச்சி இல்லை என்று தான் நான் சொல்வேன். சூட்டிங்கும் மீட்டிங்கும் ஒன்றாகிவிடாது, ரஜினிக்கு அரசியல் வரலாறு தெரியவில்லை. அவர் ஒரு பகுதி நேர அரசியல்வாதியாக இருந்து முழுநேர அரசியல்வாதியாக மாறுவதற்காக இந்த நிகழ்ச்சியை பயன்படுத்தியுள்ளார்.
திமுக தொண்டர்களை தன்பக்கம் இழுக்க அதிமுகவை விமர்சித்திருக்கிறார். எம்ஜிஆர், ஜெயலலிதாவின் புகழுக்கு களங்கம் விளைவிக்கும் வகையில் ரஜினி பேசியிருக்கிறார். எம்.ஜி.ஆரும், ஜெயலலிதாவும் இருக்கும் போது இப்படி பேசியிருந்தால் ரஜினிகாந்தை பாராட்டலாம், அவர்கள் இல்லாத போது இப்படி பேசியிருப்பது அவரது சந்தர்ப்பவாதத்தை தான் காட்டுகிறது. இதே கருத்தை எம்.ஜி.ஆரும், ஜெயலலிதாவும் இருக்கும் போது கூறியிருந்தால், ரஜினிகாந்த் தமிழத்தில் நடமாடியிருக்க முடியுமா?
அரசியல் பண்பாடு காரணமாகவே துணைமுதல்வர் தலைமையில் கலைஞர் வீட்டிற்கு நேரில் சென்றோம். அதன்பிறகு முதலமைச்சர் தலைமையில் ராஜாஜி அரங்கம் சென்றோம். அதன்பிறகு இறுதி அஞ்சலியில் அரசின் சார்பில் நான் கலந்துகொண்டேன். அரசின் சார்பில் அவர்களுக்கு உரிய மரியா தைகள் செலுத்தப்பட்டன. இவ்வாறு அவர் கூறியுள்ளார்.


தேசிய முன்னணியின் கரங்களை மேலும் வலுப்படுத்த ஐபிஎப் கட்சி களமிறங்கியது.

14 ஆவது பொதுத் தேர்தல் விரைவில் நடைபெற கூடும் என்ற ஆரூடம் பரவலாக பேசப்பட்டு வருகிறது. இந்நிலையில் தேசிய முன்னணியின் கரங்களை மேலும் வலுப்படுத்தும் நோக்கில் ஐபிஎப் கட்சி அதற்கான ஆயுத்த பணிகளை மேற்கொண்டு வருகிறது. இதையடுத்து அக்கட்சியின் மகளிர் பிரிவு நாடுதழுவிய நிலையில் அதன் தேர்தல் இயந்திர பிரச்சார குழுவை அமைக்க விருப்பதாக மகளிர் அணியின் தலைவி ராஜம்மா தெரிவித்தார். குறிப்பாக இந்தியர்கள் அதிகம் வாக்காளர்களாக இருக்கும் தொகுதிகளை அடையாளம் கொண்டு அங்கு தேர்தல் இயந்திர பிரச்சார குழுவை அமைப் பதற்கான நடவடிக்கை மேற்கொள்ளப்பட்டிருக்கிறது. கெடா மாநிலம் தொடங்கி ஜொகூர் மாநிலம் வரை ஐபிஎப் கட்சியின் மகளிர் அணியின் தேர்தல் இயந் திர பிரச்சார குழுவில் 30 முதல் 50 உறுப்பினர்கள் சேர்க்கப்பட உள்ளனர். இதன் வழி தேமு களமிறங்கும் தொகுதிகளில் இந்த தேர்தல் இயந்திர பிரச்சார குழு தனது பணியை மேற்கொள்ளும் என ராஜம்மா குறிப்பிட்டார்.


மதுரையில் அமித்ஷாவை சந்தித்த ஓபிஎஸ்... தேமுதிக நிலவரம் குறித்து முக்கிய ஆலோசனை

மதுரை:தமிழகம் வந்துள்ள பாஜக தேசிய தலைவர் அமித் ஷாவை, துணை முதல்வர் ஓ.பன்னீர்செல்வம் சந்தித்து பேசியிருக்கிறார். கூட்டணி நட வடிக்கைகள் குறித்து பேசியிருக்கலலாம் என்று தகவல்கள் வெளியாகி உள்ளன.

லோக்சபா தேர்தலை முன்னிட்டு பாஜக தலைவர் அமித்ஷா பல்வேறு மாநிலங்களில் சுற்றுப்பயணம் செய்து கட்சியினருடன் முக்கிய ஆலோசனை களை மேற்கொண்டு வருகிறார். அதன் ஒரு பகுதியாக அவர் இன்று தமிழகம் வந்துள்ளார். விமானம் மூலம் மதுரை வந்த அவர்... லோக்சபா தேர்தல் தொடர்பாக.. 18 தொகுதி பொறுப்பாளர்களுடனான ஆலோசனை கூட்டத்தில் கலந்து கொண்டார். கூட்டத்தில் எதிர்வரும் லோக்சபா தேர்தலை எவ்வாறு எதிர்கொள்வது, மேற்கொள்ள வேண்டிய பணிகள் குறித்து முக்கியமாக ஆலோசிக்கப்பட்டது.

கூட்டம் முடிந்த பின்... அவர் மதுரை விமான நிலையம் அமித் ஷா வந்தார். அதே தருணத்தில் சென்னையில் இருந்து விமானம் மூலம் துணை முதல்வர் ஓ. பன்னீர் செல்வம் மதுரை வந்தார்.அமித் ஷா வருகையை அறிந்த அவர், விமான நிலையத்தில் அவரை சந்தித்தார். அவருடன் அமைச்சர் தங்கமணியும் உடனிருந்தார். இந்த சந்திப்பின் போது, லோக்சபா தேர்தல் கூட்டணி குறித்தும், வியூகங்கள் குறித்தும் பேசப்பட்டதாக கூறப்படுகிறது.

மேலும், தேமுதிகவுக்கான தொகுதிகள் ஒதுக்கீடு தொடர்பாக சில ஆலோசனைகளை அமித்ஷா வழங்கியதாகவும் கூறப்படுகிறது. தவிர... எதிர்வரும் தேர்தலுக்கு மேற்கொள்ளப்பட வேண்டிய பணிகள் குறித்தும் விவாதிக்கப்பட்டதாக கூறப்படுகிறது.


புடிச்சு ஜெயில்ல போடுங்க மு.க.ஸ்டாலினை... எல்லாம் சரியாயிடும்! - எச்.ராஜா

நாமக்கல் திமுகவினரை போல் மு.க.ஸ்டாலினையும் ரிமாண்ட் செய்தால் எல்லாம் சரியாகிவிடும் என பாஜக தேசிய செயலாளர் எச்.ராஜா தெரி வித்துள்ளார்.
முன்னதாக, நாமக்கல் மாவட்டத்தின் பல்வேறு பகுதிகளில் ஆய்வு மேற்கொள்ள சென்ற ஆளுநர் பன்வாரிலால் புரோகித்துக்கு எதிர்ப்பு தெரிவித்து திமுகவினர் கறுப்பு கொடி காட்டினர். இதையடுத்து கறுப்புக்கொடி காட்டிய திமுகவினர் 300 பேரை காவல்துறையினர் கைது செய்தனர். அதில், 192 பேர் ரிமாண்ட் செய்யப்பட்டனர். இதற்கு உடனடியாக திமுக செயல்தலைவர் மு.க.ஸ்டாலின் கடும் கண்டனம் தெரிவித்தார்.

இதையடுத்து, இன்று காலை நாமக்கல்லில் திமுகவினர் 192 பேர் கைது செய்யப்பட்டதை கண்டித்து மு.க.ஸ்டாலின் தலைமையில் திமுகவினர் ஆளுநர் மாளிகை அருகே முற்றுகை போராட்டத்தில் ஈடுபட்டனர். இதையடுத்து போரட்டத்தில் ஈடுபட்ட மு.க.ஸ்டாலின், ஜெ.அன்பழகன் உள்ளிட்டோர் கைது செய்யப்பட்டனர்.இந்நிலையில், சம்பவம் குறித்து தேசிய செயலாளர் எச்.ராஜா தனது ட்விட்டர் பதிவில்,
ஒரு எதிர்கட்சி தலைவருக்கு சட்டம் தெரிந்திருக்க வேண்டும். இந்திய குற்றவியல் சட்டம் பிரிவு 124 தெளிவாக கூறுகிறது ஜனாதிபதி/ஆளுனரின் மரியாதைக்கு குந்தகம் ஏற்படுத்த நினைத்தால் 7 ஆண்டுகள் கடுங்காவல் தண்டனை உண்டு. நாமக்கல் காவல்துறை செயல் சட்டப்படி சரி என தெரிவித்திருந்தார்.

தொடர்ந்து சிறிது நேரம் கழித்து தனது அடுத்த டிவிட்டர் பதிவில், காலையில் கைது செய்து கல்யாண மண்டபத்தில் ஏ/சி யில் வைத்து விடுதலை செய்வதை விட்டு விட்டு ஒருமுறை இவரையும் நாமக்கல் திமுக வினரை போல் ரிமாண்ட் செய்தால் எல்லாம் சரியாகிவிடும் என தெரிவித்துள்ளார். எச்.ராஜாவின் இந்த கருத்துக்கு திமுகவினர் பலரும் கடும் எதிர்ப்பு தெரிவித்து வருகின்றனர்.


முல்லைத்தீவுக் கடற்பரப்பில் கடற்புலிகள் நடமாட்டம்

கொழும்பு, அண்மைய நாட்களாக இலங்கையில் விடுதலைப் புலிகளின் நகர்வுகள் வெளிப்படத் தொடங்கியிருக்கின்றன. யாழ்ப்பாணத்தில் நடந்த இரு வேறு தாக்கு தல்கள், ரகசிய ஆட்சேர்ப்புப் பணிகள், தமிழகத்தில் செய்யப்படும் அரசியல் நகர்வுகள், புலம் பெயர் நாடுகளில் நிதி திரட்டும் முயற்சிகள் என பல்வேறு நடவடிக்கைகள் இலங்கை அரசை அச்சமடையச் செய்திருக்கின்றன. மேலும், இரு நாட்களுக்கு முன்பாக நோர்வே அரசு பிரபாகரன் உயிருடன் இருப்பது 100 விழுக்காடு உண்மை எனவும், அவருக்கு ஆதரவாக 14 நாடுகள் உள்ளன என்ற தகவலையும் உறுதிப்பட பகிரங்கப்படுத்தியிருந்தது. இந்தியாவின் ரா அமைப்பு விடுதலைப் புலிகளின் நடவடிக்கைகள் தொடர்பில் விழிப் பாக இருக்குமாறு இலங்கை அரசை எச்சரித்தும் இருந்தது. இதனையே இலங்கையின் முன்னாள் அதிபர் மகிந்த ராஜபக்சே மற்றும் முப்படைத் தளபதி கோத்தபாயாவும் கடுமையாக எச்சரித்திருந்தனர். இதனிடையே விடுதலைப் புலிகளின் கடற்படை தளபதி, சூசை போர்முனைகளில் பயன்படுத்திய படகு ஒன்று முல்லைத்தீவுக் கடற்பரப்பை ஊடறுத்துச் சென்றதாக சிங்கள ஊடகம் ஒன்று தகவல் வெளியிட்டுள்ளது. கடற்புலிகளுக்கு சொந்தமான இளம்தாரை என்ற படகு எட்டு வருடங்களுக்குப் பின்னர் தற்போது செயல்பாட்டில் ஈடுபட்டுள்ளதாக சுட்டிக் காட்டப்பட் டுள்ளது. இலங்கை கடற்படையினரின் அனுமதியின்றி 8 வருடங்களுக்கு பின்னர் மீண்டும் முல்லைத்தீவு கடலில் இந்தப் படகு பயணித்துள்ளதாக தெரி விக்கப்படுகிறது. இந்த படகை வைத்தே கடற்களமுனையில் சூசை போருக்கான கட்டளைகளை பிறப்பித்ததாக குறித்த ஊடகம் மேலும் தெரிவித் துள்ளது.


இந்த விசா கட்டண உயர்வு மலேசியர்களுக்குச் சுமை இல்லை.

கோலாலம்பூர்,

இந்திய விசா கட்டணம் 462.56 வெள்ளியாக உயர்த்தப்பட்டு இருப்பதற்கு மலேசியர்கள் கடும் எதிர்ப்பும் அதிருப்தியும் தெரிவித்து வரும் வேளையில், ஓராண்டுக்கான இந்த விசா கட்டண உயர்வு, மலேசியர்களுக்கு பெரும் சுமையில்லை என்று மலேசியாவிற்கான இந்தியத் தூதர் மிருதுல் குமார் தொடர்ந்து தற்காத்தும் நியாயப்படுத்தியும் வருகிறார்.

Read More: Malaysia Nanban Tamil Daily on 11.9.2018


பானுகிருஷ்ணன்  அறிவியல்  செயலாக்கத்  துறையில் பட்டம்  பெற்றார்

சிம்பாங் அம்பாட் செபராங் பிறை தென் மாவட்டத்தைச் சேர்ந்த தாமான் புத்ரி குனோங்கில் வசிக்கும் பானுகிருஷ்ணன் அண்மையில் போர்ட்டிக்சன் போலிடெக்னிக் கல் லூரியில் நடந்த பட்டமளிப்பு விழாவில் அறிவியல் செயலாக்கத் துறையில் டிப்ளோமா பட்டம் பெற்றார். கிருஷ்ணன் ஹேங் சூ சி தம்பதிகளின் மூத்த மகளான இவர் இப்பட்டம் பெற்றதினால் கல்லூரிக்கும் பெற்றோருக்கும் பெருமை சேர்த்துள்ளார். பானு கிருஷ்ணன் தாசெக் பெர்மாய் தமிழ்ப் பள்ளியில் தமது ஆரம்பக் கல்வியை தொடங்கியவர் என்பது குறிப்பிடத்தக்கது.


உப்சியில் பட்டம்பெற்ற 22 தமிழ்மொழி ஆசிரியர்களின் நிலை என்ன?

(எஸ்.எஸ்.பரதன்)

தஞ்சோங்மாலிம்,

கடந்த 2016 செப்டம்பர் மாதம், உப்சி எனப்படும் சுல்தான் இட்ரிஸ் கல்வியியல் பல்கலைக் கழகத்தில், தமிழ்மொழித் துறையில் பட்டம் பெற்ற 22 ஆசிரியர்களின் நிலை தொடர்ந்து கேள்விக்குறியாகி வருகிறது. தமிழ் மொழித் துறையில் இளங்கலைப் பட்டம் பெறுவதற்கு உப்சி பல்கலைக் கழகம் வாய்ப்பளிக்கிறது எனும் அறிவிப்புகளை அறிந்த தமிழார்வமிக்க இந்திய மாணவர்கள் தமிழாசிரியராக வேண்டும் எனும் வேட்கையில் தங்கள் உயர்கல்வியைத் தொடர்ந்துள்ளனர்.

2012/2013ஆம் ஆண்டில் இப்பல்கலைக்கழகத்தில் தமிழ்மொழியில் உயர் கல்வியைத் தொடர்ந்த 22 மாணவர்கள், கடந்த 2016 ஜூன் மாதத்தில் தங்கள் பட்டப் படிப்பினை நிறைவு செய்துள்ளனர். கடந்த 2016 செப்டம்பர் மாதம் தமிழ்மொழித் துறையில் பட்டப் படிப்பினை முடித்தவர்கள் ஓராண்டாகியும் இன்னும் பள்ளிகளில் நியமனம் செய்யப் படவில்லை என்பது வேதனைக்குரிய விஷயமாகவே கருதப்படுகின்றது.

Read More: Malaysia nanban News paper on 23.11.2017


மெட்ரிகுலேஷன் விவகாரம்: என்னால் பதில் சொல்ல முடியாது.

கோலாலம்பூர்,

நாட்டில் தற்போது மிகப்பெரிய சர்ச்சையாக நிலவி வரும் மெட்ரிகுலேஷன் விவகாரத்தில் மலேசிய இந்திய மாணவர்களுக்காக இட ஒதுக்கீடு குறித்து கல்வி அமைச்சர் டாக்டர் மஸ்லீ மாலிக் மட்டுமே பதில் சொல்ல முடியும் என்று நேற்று மலேசிய நண்பனிடம் தெரிவிக்கப்பட்டது.மெட்ரிகுலேஷன் விஷயத்தில் எதையும் சொல்லும் உரிமை, கல்வி அமைச்சருக்கு மட்டுமே உள்ளது. என்னால் நிச்சயமாக பதில் சொல்ல முடியாது என்று கல்வி துணை அமைச்சர் தியோ நீ சிங் கூறினார்.

Read More: Malaysia Nanban Tamil Daily on 4.5.2019


மெரினா கடற்கரையில்  போராட்டம் நடத்த அய்யாக்கண்ணுவுக்கு ஐகோர்ட் அனுமதி

சென்னை:

காவிரி மேலாண்மை வாரியம் அமைக்க வலியுறுத்தி சென்னை மெரினா கடற்கரையில் 90 நாள் உண்ணாவிரதப் போராட்டம் நடத்த அனுமதி அளிக்க உத்தரவிட வேண்டும் என விவசாய சங்க தலைவர் அய்யாக்கண்ணு சென்னை ஐகோர்ட்டில் மனு தாக்கல் செய்திருந்தார். இந்த மனுவுக்கு பதிலளித்த சென்னை மாநகர காவல்துறை, மெரினா கடற்கரையில் போராட்டம் நடத்த யாருக்கும் அனுமதி இல்லை என கூறியிருந்தது. அதிகளவில் பொதுமக்கள் கூடும் போது பாதுகாப்பு அளிப்பது இயலாத காரியம் என பதில் மனுவில் தெரிவிக்கப்பட்டிருந்தது.

“காவிரி விவகாரத்தில் உரிமை கோருவதை விட மெரினா கடற்கரையை பராமரிப்பதுதான் முக்கியமா?” என நீதிபதிகள் அரசுக்கு கேள்வி எழுப்பினர். மேலும், “போராட்டத்தை ஒழுங்குபடுத்த மட்டுமே அரசுக்கு உரிமை உண்டு. கட்டுப்படுத்த இல்லை” எனவும் கூறினர். “பண்டிகை காலங்களில் பொது மக்கள் கூடும் போது கூட்டத்தை கட்டுப்படுத்த முடியவில்லை என்றால்  பண்டிகையை தடை செய்ய வேண்டும் என கோர முடியுமா?” என நீதிபதிகள் சர மாரி கேள்வி எழுப்பினர்.

இந்நிலையில், இவ்வழக்கில் இன்று தீர்ப்பளித்த சென்னை உயர் நீதிமன்றம் மெரினாவில் போராட்ட நடத்த அய்யாக்கண்ணுவுக்கு  ஒருநாள் அனுமதி வழங்கி  உத்தரவு பிறப்பித்துள்ளது. பொதுமக்களுக்கு இடையூறு இல்லாமல், அமைதியான முறையில் போராட்டம் நடத்த உயர்நீதிமன்றம் அறிவுறுத்தி உள்ளது. எழுத்துரிமை மற்றும் பேச்சுரிமையை வெளிப்படுத்த ஒவ்வொரு குடிமகனுக்கும் உரிமை உள்ளது எனவும் இந்த தீர்ப்பில் குறிப்பிடப்பட்டுள்ளது.

90 நாள் அனுமதி கோரிய நிலையில், ஒரு நாள் மட்டுமே அனுமதி அளித்ததை எதிர்த்து மேல்முறையீடு செய்யப்படும் என அய்யாக்கண்ணு தரப்பு வழக்கறிஞர் கூறி உள்ளார்.


21-வது காமன்வெல்த் போட்டி: இந்தியாவுக்கு முதல் தங்கம்; மீராபாய் சானு சாதனை

ஆஸ்திரேலியாவில் நடைபெற்று வரும் 21-வது காமன்வெல்த் போட்டியில் பளு தூக்குதல் போட்டியின் பெண்கள்  பிரிவில் இந்தியாவின் மீரா பாய் சானு தங்கப்பதக்கம் வென்றார்.

ஆஸ்திரேலியாவின் கோல்டு கோஸ்ட் நகரில் 21-வது காமன்வெல்த் விளையாட்டு போட்டி  புதன்கிழமை கோலாகலமாகத்  தொடங்கியது. ஏப்ரல் 15-ம் தேதி வரை நடைபெற உள்ள இந்தத் தொடரில் ஆஸ்திரேலியா, இங்கிலாந்து, இந்தியா, கென்யா, மலேசியா உள்ளிட்ட 71 நாடுகளைச் சேர்ந்த சுமார் 6,600 வீரர், வீராங்கனைகள் கலந்து கொண்டுள்ளனர்.

இதில் இன்று (வியாழக்கிழமை) நடைபெற்ற பெண்களுக்கான பளு தூக்குதல் பிரிவில் மீராபாய் சானு இந்தியாவுக்கான முதல் தங்கப்பதக்கத்தை வென்றார்.  மணிப்பூரைச் சேர்ந்த 23 வயதான சானு 48 கிலோ எடை பிரிவில்,  தங்கப்பதக்கத்தைப் பெற்றுத் தந்ததுடன் காமன்வெல்த் போட்டியில் தனது புதிய சாதனையும் படைத்திருக்கிறார்.முன்னதாக, இன்று நடைபெற்ற ஆண்களுக்கான 56  கிலோ பளு தூக்குதல் பிரிவில் இந்தியாவின் குருராஜா வெள்ளிப்பதக்கம் வென்றார்.காமன்வெல்த் போட்டியில் பளு தூக்குதல் பிரிவில் பதக்கம் வென்றுள்ள மீராபாய் சானு, மற்றும் குருராஜாவுக்கும் பாராட்டுகள் குவிந்து வருகின்றன.


4ஆவது நாளே விவகாரத்து கோரிய நடிகர்

நியூயார்க்,

ஹாலிவுட் நடிகர் நிக்கோலஸ் கேஜ் திருமணமான நான்கே நாளில் விவாகரத்து கோரியுள்ளார்.

பிரபல ஹாலிவுட் நடிகர் நிக்கோலஸ் கேஜூக்கும் -ஒப்பனை கலைஞர் எரிகா கோய்கேவுக்கும் கடந்த மார்ச் மாதம் 23 ஆம் தேதி திருமணம் நடை பெற்றது. 55 வயதான நிக்கோலஸ்  கேஜூக்கு இது நான்காவது திருமணம் ஆகும். நான்காவது திருமணம் நான்கே நாட்களில் முடிவுற்றது.

திருமணமான சிலமணி நேரத்தில் லாஸ்வேகாஸில் உள்ள ஹோட்டலொன்றில், புதுமணத்தம்பதிகள் சண்டை போட்டுக்கொண்டதை பலர் பார்த்துள்ள னர். கேஜூம்- எரிகாவும் கடந்த ஆண்டு ஏப்ரல் மாதம் முதல் காதலிப்பதாகக் கூறப்பட்டது. நிக்கோலஸ் கேஜை காதலித்ததால் தன்னுடைய கெரியர் பாதிக்கப்பட்டதாக எரிகா தெரிவித்துள்ளார். மேலும் நிக்கோலஸ் கேஜ் தன் மீது சுமத்தியுள்ள குற்றச்சாட்டுகளால் தனது பெயர் கெட்டு விட்டதாக எரிகா குமுறுகிறார்.


சோபியாவை போலீசார் மனரீதியாக சித்ரவதை செய்துள்ளனர்: சோபியா வழக்கறிஞர் புகார்

சென்னையில் இருந்து தூத்துக்குடி சென்ற விமானத்தில் பாஜக மாநிலத் தலைவர் தமிழிசை சவுந்திரராஜன் சென்றுள்ளார். அந்த விமானத்தில் சென்ற மாணவி சோபியா என்பவர், பாசிச பாஜக ஒழிக என முழக்கமிட்டதால் கைது செய்யப்பட்டு பின்னர் விடுவிக்கப்பட்டார்.

இந்த விவகாரத்தில் சோபியாவின் தந்தை அளித்த புகாரின் பேரில் நெல்லை விருந்தினர் மாளிகையில் மாநில மனித உரிமை ஆணையம் சார்பில் விசா ரணை நடைப்பெற்றது. சோபியா மற்றும் அவரது தந்தை சாமி ஆகியோர் மாநில மனித உரிமை ஆணையத்தில் தங்களது வழக்கறிஞர்களுடன் ஆஜ ரானார்கள். இதனைத் தொடர்ந்து சோபியா வழக்கறிஞர் அதிசயகுமார் செய்தியாளர்களை சந்தித்தார்.

அப்போது அவர், சோபியாவை போலீசார் மனரீதியாக சித்ரவதை செய்துள்ளனர். சோபியாவின் படிப்புக்கு எந்தவித இடையூறும் செய்ய மாட்டோம் என்று போலீசார் உறுதி அளித்துள்ளனர். சோபியா மீது வழக்குப் பதிவு செய்த உதவி ஆய்வாளர் லதா ஆஜராக ஆணையம் உத்தரவிட்டுள்ளது. விமானத்தில் நடந்த விவகாரம் குறித்து விமானிதான் புகார் தெரிவிக்க வேண்டும். எங்கள் புகார் பற்றி வழக்குப்பதிவு செய்ய முறையிட்டுள்ளோம். அடுத்தக்கட்ட விசா ரணை அக்டோபர் 26ஆம் தேதி நடைபெற உள்ளது என்றார்.


ஆறு மணி நேர வேலை முறை போராட்டம் தொடரும்.

அரசாங்கத்திடம் முன்மொழியப்பட்ட ஆறு மணி நேர வேலை முறைக்கான தனது ஆலோசனை நிராகரிக்கப் பட்டுவிட்ட போதிலும், இந்த புதிய வேலை நேரத்திற்காக தொடர்ந்து போராடப் போவதாக மலேசிய தொழிற் சங்க காங்கிரஸ் (எம்டியூசி) நேற்று சூளுரைத்தது. இந்த ஆலோசனை அரசாங்க ஊழியர்களை மட்டும் கருத்தில் கொண்டு தெரிவிக்கப்படவில்லை. ஆனால், அந்நிய நாட்டினர் மற்றும் தனியார் துறை ஊழியர்கள் உட்பட ஒரு கோடியே 42 லட்சம் தொழிலாளர்களுக்கா கவும் இந்த பரிந்துரை முன்மொழியப் பட்டிருக்கிறது என்று எம்டியூசி பொதுச்செயலாளர் என்.கோபால் கிருஷ்ணன் கூறியதாக பெரித்தா ஹரியான் செய்தி வெளியிட்டது. இந்தத் திட்டம் இரண்டு ஆண்டுகளுக்கு முன்பே அரசாங்கத்திடம் சமர்ப்பிக்கப்பட்டுவிட்டது. இந்த பணி நேர அமலாக்கத்தைப் பற்றி பல ஐரோப்பிய நாடுகளிலும் ஸ்காண்டினேவியாவிலும் ஆய்வுகள் நடத்திய பின்னரே இந்த ஆலோசனை முன்மொழியப்பட்டது. இந்த வட்டாரத்தில் உள்ள தாய்லாந்து, வியட்னாம் போன்ற நாடுகளிலும் இந்த முறை கடைப்பிடிக்கப்பட் டிருக்கிறது. இதனால் சம்பந்தப்பட்ட நாடுகளின் உற்பத்தித் திறன் பாதிப்படையவில்லை என்று அவர் கூறியதாக அந்த நாளிதழ் தெரிவித்தது. எம்டியூசி மீண்டும் மனிதவள அமைச்சை சந்தித்து சங்கத்தின் ஆலோசனையைத் தெரிவிக்கும் என கோபால் கூறியதாகவும் தெரிவிக்கப்பட்டது. ஆறு மணி நேர வேலை முறை, மருத்துவ விடுப்பு நாட்களைக் குறைக்கும் என்று கோபால் குறிப்பிட்டார். சுவீடனில் இந்த கொள்கை அறிமுகப்படுத்தப்பட்டதைத் தொடர்ந்து, இந்த ஆறு மணி நேர வேலை முறை மலேசியாவிற்கும் தேவை என எம்டியூசி அக்டோபர் 5ஆம் தேதி வலியுறுத்தியது.இந்த பணி நேர மாற்றம் மலேசிய தொழிலாளர்களின் தேக ஆரோக்கியத்திற்கு மிக முக்கியமானது என எம்டியூசி தலைவர் முகமட் காலிட் அடான் கூறியதாக ஹரியான் மெட்ரோ தெரிவித்தது. அரசாங்க சேவையில் ஆறு மணி நேர வேலை முறையை அறிமுகப்படுத்தும்படி கோரும் ஆலோசனை தெரி விக்கப்பட்டு வந்த போதிலும், அரசாங்க ஊழியர்களுக்கான நடப்பு வேலை நேரமே தொடருமென அரசாங்கத் தலைமைச் செயலாளர் டான்ஸ்ரீ டாக்டர் அலி ஹம்சா நேற்று முன்தினம் கூறியிருந்தார். கியூபெக்ஸ் தெரிவித்த இந்த ஆலோசனை பரிசீலிக்கப்பட்டதாகவும் இந்த வேலை முறை அரசாங்க சேவைக்கு பாதிப்பைக் கொண்டு வருமென தெரிய வந்ததாகவும் அவர் குறிப்பிட்டிருந்தார்.


மலேசிய இந்தியர்களின் ஆவணப் பிரச்சினை: தேர்தல் கால துருப்புச் சீட்டு

கோலாலம்பூர்,

ஒவ்வொரு முறையும் நாட்டில் பொதுத்தேர்தலும் இடைத்தேர்தல்களும் நடைபெறும் காலங்களில், மலேசிய இந்தியர்களின் வாக்குகளைப் பெறும் ஒரே நோக்கத்திற்காக மட்டுமே அவர்கள் சம்பந்தப்பட்ட குடியுரிமைப் பிரச்சினை ஒரு துருப்புச்சீட்டாகப் பயன்படுத்தப்படுகிறது என்ற ஒரு பொதுவான, உண்மையான கருத்து நிலவுவதாகவே மலேசிய நண்பன் குழு நம்புகின்றது.

Read More: Malaysia Nanban Tamil Daily on 14.3.2019


சித்ரவதை செய்த போலீசாருக்கு எதிராக ந்ன் நடவடிக்கை இல்லை?

(ஆர்.குணா) கோலாலம்பூர்,

கடந்த ஆண்டு நவம்பர் மாதம் தடுப்புக் காவலில் இருந்த தன்னை சித்ரவதை செய்த சீருடை அணியாத போலீஸ் அதிகாரிகளுக்கு எதிராக எந்தவொரு நடவடிக்கையும் எடுக்கப்படாதது ஏன் என்று இளைஞர் ஒருவர் நேற்று வினவினார்.இப்போது பல மாதங்கள் கடந்து விட்டன. என்னை சித்ரவதை செய்த அதிகாரிகளின் முகம் எனக்கு நினைவில் இருக்கிறது. அவர்கள் அக்கம்பக்கத்தில் நடமாடுவதை நான் பார்க்கிறேன் என்று 19 வயது கே.ஜெயந்திரன் கூறினார்.

Read More: Malaysia Nanban Tamil Daily on 3.3.2018


மிஸ் யுனிவர்ஸ் போட்டியில் பிலிப்பைன்ஸ் அழகி தேர்வு

பேங்காக்,

பேங்காக்கில் நடைபெற்ற மிஸ் யுனிவர்ஸ் போட்டியில் பிலிப்பைன்ஸ் நாட்டைச் சேர்ந்த கத்ரினா எலிசா கிரே மிஸ் யுனிவர்ஸ் ஆக தேர்ந்தெடுக்க ப்பட்டார். தாய்லாந்து தலைநகர்  பேங்காக்கில் மிஸ் யுனிவர்ஸ் அழகி போட்டி நடந்தது. அதில் பல்வேறு நாடுகளைச் சேர்ந்த 94 பெண்கள் கலந்து கொண்டனர்.

இறுதிச் சுற்று போட்டி நடைபெற்றதில் பிலிப்பைன்ஸ் நாட்டைச் சேர்ந்த கத்ரினா எலிசா கிரே  மிஸ் யுனிவர்ஸ் ஆக தேர்ந்தெடுக்கப்பட்டார். அவருக்கு தென்ஆப்பிரிக்காவை சேர்ந்த முன்னாள் அழகி டெமி லெய்க் நீல்- பீட்டர்ஸ் கிரீடம் அணிவித்தார். தென் ஆப்பரிக்காவைச் சேர்ந்த டாமரின் கிரீன், வெனி சுலாவைச் சேர்ந்த ஸ்டெஃபானி குட்டரெஸ் ஆகியோர் 2ஆவது இடங்களைப் பிடித்தனர். இந்த போட்டியில் இந்தியா சார்பில் நேகல் சுதாசமா கலந்து கொண்டார். அவரால் முதல் 20 இடங்களில் கூட வரமுடியவில்லை.


உலக சாம்பியன் பட்டத்தை வெல்வதே இலக்கு!

உலக இளையோர் ஸ்குவாஷ் போட்டியின் சாம்பியன் பட்டத்தை வெல்வதே அடுத்த இலக்கு என்று தேசிய வீராங்கனை எஸ். சிவசங்கரி நேற்று கூறி னார். 2017ஆம் ஆண்டுகால உலக இளையோர் ஸ்குவாஷ் விளையாட்டுப் போட்டி வரும் ஜூலை மாதத்தில் நியூஸிலாந்தின் தாவ்ரான்கோ நகரில் நடைபெறவுள்ளது. இப்போட்டியில் களமிறங்கி சாம் பியன் பட்டத்தை வெல்வதற்காக சிவசங்கரி கடுமையாக போராடி வருகிறார். உலக ஸ்குவாஷ் வீராங்கனைகளுக்கான தரவரிசைப் பட்டியலில் 47ஆவது இடத்தில் இருக்கும் சிவசங்கரி 19 வயதுக்கு கீழ்ப்பட்டவர் களுக்கான பிரிவில் 6 பட்டங்களை வென்றுள்ளார்.தற்போது உலக இளையோர் ஸ்குவாஷ் போட்டியிலும் சாம்பியன் பட்டத்தை வெல்வதற்காக தயாராகி வருகிறார். இது குறித்து சிவசங்கரி கூறியதாவது, டத்தோ நிக்கோல் அன் டேவிட் தான் எனக்கு முன்னுதாரணமாக விளங்கி வருகிறார். அவ்வப்போது அவரை சந்தித்து ஸ்குவாஷ் விளையாட்டை குறித்து பல ஆலோசனைகளை பெற்று வருகிறேன். அவரின் ஆலோசனைகளும், பயிற்சிகளும் எனக்கு புதிய நம்பிக்கையை தந்துள்ளது. உலக இளையோர் ஸ்குவாஷ் போட்டியின் அரையிறுதி ஆட்டம் வரை முன்னேறினேன். இவ்வாண்டும் நிச்சயம் சாம்பியன் பட்டத்தை வெல்வேன் என்று சிவசங்கரி நம்பிக்கை தெரிவித்தார்.


அதிவேக புல்லட் ரயில்   சோதனை ஓட்டம் துவக்கம்

தோக்கியோ,

ஜப்பான், தோக்கியோவில் மணிக்கு 360 கி.மீ. வேகத்தில் செல்லும் ‘என்-700’ என்ற புல்லட் ரயிலின் சோதனை ஓட்டம் துவங்கியது.அடுத்த ஆண்டு ஜப்பான் தலைநகர் தோக்கியோவில் ஒலிம்பிக் போட்டி நடைபெற உள்ளது. இதையொட்டி ஜே.ஆர்.சென்ட்ரல் நிறுவனம் 220 கோடி டாலர் செலவில் புதுமையான வடிவமைப்புடன் அதிவேக புல்லட் ரயிலை உருவாக்கியுள்ளது.

இந்த ரயிலின் சோதனை ஓட்டம் மைபரா மற்றும் கியோட்டோ நகரங்களுக்கு இடையே நடைபெற்றது. அடுத்த மாதம் வரை இந்த புல்லட் ரயிலின் சோதனை ஓட்டம் நடைபெறும். அதன் பின் பயணிகள் போக்குவரத்து சேவையில் ஈடுபடுத்தப்படும். அப்போது மணிக்கு 300 கி.மீ. வேகத்தில் ரயில் இயக்கப்படும். இரு வாரங்களுக்கு முன் ஜப்பானில் மணிக்கு 400 கி.மீ. வேகத்தில் செல்லும் ‘ஆல்பா-எக்ஸ்’ புல்லட் ரயிலின் சோதனை ஓட்டம் துவங்கியது. ஜப்பானில் 1964-இல் ஒலிம்பிக் போட்டி நடைபெற்ற போது தான் முதன்முதலாக அதிவேக புல்லட் ரயில் போக்குவரத்து அறிமுகமானது.


நஜீப்பின் சிறப்பு அதிகாரி கைது,  1எம்டிபி ஊழல் - கைது வேட்டை தொடங்கியது

கோலாலம்பூர்,

1எம்டிபி ஊழல் தொடர்பான    புலன் விசாரணை முடிவடையவிருக்கும் இவ்வேளையில் அந்த ஊழலில் தொடர்புடையவர்கள் என்று சந்தேகிக்கப்படும் நபர்களுக்கு எதிராக ஊழல் தடுப்பு ஆணையத்தின் கைது வேட்டை ஆரம்பமானது. இதன் தொடர்பில் முன்னாள் பிரதமர் டத்தோஸ்ரீ நஜீப் துன் ரசாக்கின் முன்னாள் சிறப்பு அதிகாரி  கைது செய்யப்பட்டுள்ளார்.

Read More: Malaysia Nanban Tamil Daily on 26.6.2018


என்னை யாராலும் ஒதுக்க முடியாது

தி.மு.க. தலைவர் கருணாநிதியின் வைரவிழாக் கொண்டாட்ட நாளில் ஜாமீனில் விடுதலையாகி, திரும்பியிருக்கிறார் டி.டி.வி. தினகரன். அதாவது, அ.தி.மு.க. அம்மா அணியின் துணைப் பொதுச்செயலாளர். தினகரனின் வருகையும், அவர் அளித்துள்ள பேட்டியும் ஓ.பன்னீர் செல்வத்தின் 'அ.தி.மு.க. புரட்சித்தலைவி அம்மா அணி' யை விட சசிகலா- தின கர னின் அணியாக கருதப்படும் அம்மா அணிக்கே சோதனையாக அமைந்திருக்கிறது. செய்தியாளர்களிடம் பேசிய தினகரன், "மாண்புமிகு இதயதெய்வம் பொதுச்செயலாளர் (சசிகலா) அவர்களின் ஆணையை ஏற்று, அவர் வழிகாட்டுதல் படி செயல்படுவேன். 'நீங்கள் கட்சியில் இருந்து ஒதுங்க வேண்டும்' என்று அவர்கள் (அமைச்சர்கள்) கூறியதால் கட்சி நலனுக்காக ஒதுங்கிக் கொண்டேன். நான் ஒதுங் கியபின், கட்சி எந்த நலனும் பெற்றதாகத் தெரியவில்லை. கட்சியில் எந்த முன்னேற்றமும் இல்லை. அதனால்தான் கட்சியைக் காப்பாற்ற முடிவு செய்து வந்திருக்கிறேன்.இன்று மந்திரிகள்தான் சர்வ அதிகாரம் படைத்தவர்களாக இருக்கிறார்கள். அனைத்து முடிவுகளையும் அவர்களே எடுக்கிறார்கள். வாய்க்கு வந்தபடி ஏதேதோ பேசிக் கொண்டு இருக்கிறார்கள். கட்சியின் தலைமை அலுவலகத்தில் எங்கள் (சசிகலா- தினகரன்) பேனர்களை அகற்றி மிகப்பெரிய தவறைச் செய்து இருக்கிறார்கள். அதற்கெல்லாம் காலம் பதில்சொல்லும். அந்தத் தவறைச் செய்தவர்கள், தவறை உணர்ந்து அதைத் திருத்திக் கொள்வார்கள் என எதிர்பார்க்கிறேன். யாரை வேண்டுமா னாலும் ஒதுக்கி வைத்துவிட்டு செயல்படலாம் என்று மந்திரிகள் நினைக்கிறார்கள். காலம் அதற்கு பதில் சொல்லும். நான் யாருக்கும் எதிர்ப்பாக இல்லை, என்னை எதிரியாக நினைப்பவர்களுக்கும் நான் எதிராக இல்லை. எனக்கு எதிராக யாரும் செயல்பட்டும் ஒன்றும் செய்துவிட முடியாது என்று நம்புகிறேன்." என்று பேட்டியில், புயலைக் கிளப்பியிருக்கிறார் தினகரன். இதுநாள் வரையில் சசிகலா- தினகரன் ஆகியோரைக் கொண்டதாக அறியப்பட்டு வந்த 'அம்மா அணி' தான், இப்போது முதல்வர், மந்திரிகள் என தமிழக சட்டசபையில் இருக்கிறது. இப்படிப்பட்ட சூழலில் தினகரனின் இந்த பதிலடி தமிழக அரசியலில் முக்கியத்துவம் வாய்ந்ததாக கருதப்படுகிறது. அ.தி.மு. க.வின் மூத்த மந்திரியான டி.ஜெயகுமார் ,"கட்சியில் இருந்து ஒதுங்கிக் கொள்வதாக டி.டி.வி. தினகரன் தான் தெரிவித்தார். இப்போது அவர் சொல்லியிருக்கும் பதில் குறித்து கட்சியின் வழிகாட்டுதல் குழுதான் முடிவை எடுக்க வேண்டும்" என்று சொல்லியிருக்கிறார். ஏறக் குறைய டி.ஜெயகுமாரின் கருத்தோடு பொருந்தும் அளவிலேயே மற்ற மந்திரிகளும் தங்கள் கருத்தை சொல்லத் தொடங்கியுள்ளனர். கட்சியின் முன் னாள் பொருளாளரும், மந்திரியுமான திண்டுக்கல் சீனிவாசன், " மாண்புமிகு தமிழக முதல்வர் எடப்பாடி மற்றும் அமைச்சர்கள், கட்சி நிர்வாகம்தான் இதற்கு பதிலை சொல்ல வேண்டும்" என்று கூறியுள்ளார். டி.டி.வி. தினகரனின் பேட்டியும், அ.தி.மு.க. மந்திரிகளின் பதிலும் குறித்து தினகரன் ஆதரவாளர்கள் கூறும்போது, "வழக்குகளில் சிக்கி சசிகலாவும், டி.டி.வி. தினகரனும் அடுத்தடுத்து சிறைச்சாலைக்குச் சென்றாலும், தினகரன் சிறைக்குச் சென்றது கட்சியைக் காப்பாற்றத்தான். அவர்கள் சிறைக்குப் போன பின்னர் அவர்களை சிறைச்சாலைக்குப் போய் பார்க்காமல் மந்திரிகள் தவிர்த்தனர். ஆட்சியில் சசிகலாவும், தினகரனும் தலையிடவில்லை என்று 'யாருக்கோ' காட்டுவதின் மூலம் ஆட்சியைத் தக்க வைத்துக் கொள்கிற சூழ்நிலைக்கு தமிழக அரசு தள்ளப்பட்டிருக்கிறது. பால்வளத்துறை மந்திரி ராஜேந்திரபாலாஜி எப்போது பேட்டியளித்தாலும், 'நாங்கள் யார் தலையீடும் இல்லாமல் மிகவும் சுதந்திரமாக செயல்பட்டு வருகிறோம்' என்றுதான் யாருக்கோ தங்கள் நிலைப்பாட்டை தெரிவிக்கும் விதமாகக் கூறுகிறார். பிரதமரை முதல்வர் எடப்பாடி பழனிசாமி சந்தித்து விட்டு வந்தபின் மந்திரிகளின் போக்கே மாறிவிட்டது. சசிகலா நடராஜனும், 'மந்திரிகள் சுதந்திரமாக பேசுவதும், செயல்படுவதும் மனநிறைவைத் தருகிறது' என்கிறார். மொத்தத்தில் இவர்கள் அனைவரும் ஏதோ ஒரு நிர்ப்பந்தம் காரணமாக தினகரனை எதிரியாக பார்ப்பது போல் காட்டிக் கொள்கிறார்கள். இப்போது அதே தினகரனே, சசிகலாவை இதய தெய்வம் என்று சொல்லத் தொடங்கி அரசியலில் புது அத்தியாயத்தை எழுத ஆரம்பித்து விட்டார். இனிமேல்தான் அண்ணனின் (தினகரன்) அரசியலைப் பார்க்கப் போகிறீர்கள் " என்கின்றனர். அ.தி.மு.க. புரட்சித்தலைவி அம்மா அணியின் கே.பி.முனுசாமி, " சசிகலா குடும்பச் சண்டையில் தினகரன் தான் அனைவரையும் பின்னுக்குத் தள்ளி விட்டு முன்னேற்றப் பாதையில் வந்து கொண்டிருந்தார். சசிகலா, நடராஜன், பாஸ்கரன் என்று பல அணிகள் அங்கே உண்டு. தினகரன் மீது ஏராளமான வழக்குகள் இருப்பதால், மிகப்பெரிய சதிவலை பின்னப்பட்டு அதன் மூலம் சசிகலா குடும்ப முதலமைச்சராக எடப்பாடி பழனிசாமி வந்து உட்கார்ந் திருக்கிறார்" என்கிறார்.


PKR தேசியத் தலைவர் பதவி: அன்வாருக்கு வழிவிட்டு வான் அஜிசா விலகுவார்

கோலாலம்பூர்,

பி.கே.ஆர். கட்சித் தேர்தலில் அதன் தேசியத் தலைவர் பதவிக்கு டத்தோ ஸ்ரீ அன்வார் இப்ராஹிம் போட்டியிடுவாரேயானால் தாம் அதிலிருந்து வில கிக்கொள்ளப்போவதாகக் கூறுகிறார் அக்கட்சியின் நடப்பு தலைவரும் அன்வாரின் துணைவியாருமான டத்தோ ஸ்ரீ டாக்டர் வான் அஜிசா வான் இஸ்மா யில்.

Read More: Malaysia Nanban Tamil Daily on 9.7.2018


மணமேடை ஏறவிருந்த கஸ்தூரி விபத்தில் பலியானார்

(கவிஅரசன் அன்பரசன்) ஜாசின்,

விரைவில் மணமேடை ஏறவிருந்த 22 வயது கஸ்தூரி வீரன் நேற்று இங்கு நிகழ்ந்த சாலை விபத்தில் மரணமடைந்தார். அவரை மணம்புரியவிருந்த சுரேந்தர் (30) உடலில் ஏற்பட்ட காயங்களுக்காக மருத்துவமனையில் சிகிச்சை பெற்று வருகிறார். சிப்பாங் பெக்கோ சாலை ஏழாவது கிலோ மீட்டரில் இச்சம்பவம் நிகழ்ந்தது.

Read More: Malaysia Nanban Tamil Dailt on 21.6.2019


பொதுப்பணத்தை சொந்த  தேவைக்காக ஒருபோதும் பயன்படுத்தியதே இல்லை. -நஜீப்

கோலாலம்பூர்,

தாம் எந்த நேரத்திலும் பொதுப் பணத்தைச் சொந்த தேவைக்காகப் பயன்படுத்திக்  கொண்டதில்லை என்று முன்னாள் பிரதமர் டத்தோ ஸ்ரீ நஜீப் துன் ரசாக் கூறுகிறார். அது தேர்தல் காலமாக இருந்த காரணத்தினால் அதை வைத்து யாரும் எதையும் திரித்துக்கூறக்கூடாது என்று எண்ணத்தில் அதன் அறிக்கையை ரகசியமாக்க  நினைத்துவிட்டேன்.

Read More: Malaysia Nanban Tamil Daily on 2.7.2018


ஒபிஎஸ் தர்மயுத்தத்தின் மர்ம காட்சி அம்பலம்!

யாரை எதிர்த்து தர்மயுத்தம் தொடங்கினாரோ அதே ஆட்களோடு சேர்ந்து எடப்பாடி அரசை கவிழ்க்க ஒபிஎஸ் திட்டமிட்டார் என்ற செய்தி பரபரப்பை ஏற்ப டுத்தி இருக்கிறது. ஜெயலலிதா அடக்கம் செய்யப்பட்ட ஒரு வாரத்திலேயே, அவருடைய சமாதியின் ஈரம் காய்வதற்கு முன்னரே அதிமுகவில் குழப்பம் ஏற்பட்டது. அதிமுக பொதுச்செயலாளராக சசிகலாவை முன்மொழிந்து சின்னம்மாவாக காலில் விழுந்து அடுத்த ஜெயலலிதாவாக அறிமுகம் செய்தவர் ஒபிஎஸ். முதல்வர் பதவியை சசிகலா பறி்த்ததும், சசிகலா குடும்பத்துக்கு எதிராக 2017 ஆம் ஆண்டு பிப்ரவரி 7 ஆம் தேதி தர்மயுத்தம் தொடங்கினார்.

சசிகலா சிறைக்கு சென்ற நிலையில், எடப்பாடி பழனிச்சாமியை முதல்வராக்கிவிட்டு சென்றார். அதன்பிறகு தினகரன் கட்சியின் துணைப் பொதுச்செய லாளர் ஆனார். அதையும் கடுமையாக விமர்சித்தவர் ஒபிஎஸ். ஆர்.கே.நகர் இடைத்தேர்தல் சமயத்தில் மத்திய அரசு உதவியோடு தினகரனுக்கு எதிராக பல நெருக்கடிகள் கொடுக்கப்பட்டது. தினகரனுக்கு தேர்தல் பிரச்சாரம் செய்த அமைச்சர்கள் வீடுகளில் ரெய்டு நடத்தப்பட்டது. தேர்தல் ரத்து செய்யப்ப ட்டது. அப்போதே, சசிகலா குடும்பத்தை கட்சியிலிருந்து ஒதுக்கி வைக்க வேண்டும் என்ற கோரிக்கையை எடப்பாடி தலைமையிலான அமைச்சரவை ஏற்றுக்கொண்டது. ஒபிஎஸ் அணி எடப்பாடி அணியுடன் 2017 ஆம் ஆகஸ்ட் 21 ஆம் தேதி இணைந்தது. அதைத்தொடர்ந்து ஒபிஎஸ்சுக்கு துணை முதல்வர் பதவியும் அதிமுக ஒருங்கிணைப்பாளர் பதவியும் கொடுத்து இரட்டை இலைச் சின்னத்தையும் பெற்றார்கள். ஆனால், அதற்கு முன்னதாக இரட்டை இலைச் சின்னத்தைப் பெற லஞ்சம் கொடுத்ததாக தினகரன் சிறைக்கு சென்றார்.

ஆனால், அந்த இணைப்புக்கு 40 நாட்கள் முன்னரே, எந்தக் குடும்பத்தினரை எதிர்த்து ஒபிஎஸ் தர்மயுத்தம் நடத்தினாரோ, அதே தினகரனை 2017 ஆம் ஆண்டு ஜூலை மாதம் 12 ஆம் தேதி ஒபிஎஸ்சும் அவருடைய மகனும் சந்தித்து எடப்பாடி அரசை கவிழ்த்துவிட்டு, தன்னை முதல்வராக்கினால் தினகர னுக்கு விசுவாசமாக இருப்பதாக கூறியிருக்கிறார்.

இந்தத் தகவலை ஒரு விவாத நிகழ்ச்சியில் தினகரன் ஆதரவாளரான தங்கத் தமிழ்ச்செல்வன் கூறினார். அதைத்தொடர்ந்து, இந்த தகவலை மறுக்காத ஒபிஎஸ், அதெல்லாம் பழைய கதை என்று சொல்லியிருக்கிறார். இந்நிலையில் ஒபிஎஸ்சும் அவருடைய மகனும் தன்னை சந்தித்தது உண்மைதான். அதை அவரால் மறுக்க முடியாது. அதில் சில அரசியல் ரகசியம் இருக்கிறது. அதனால்தான் நான் அதை வெளியில் சொல்லவில்லை.  இப்போதும்கூட ஒபிஎஸ்சும் இபிஎஸ்சும் ஆளுக்கொரு கத்தியை மறைத்துக்கொண்டே அரசியல் செய்கிறார்கள் என்று தினகரன் பேட்டியளித்தார்.

ஒபிஎஸ்சின் தர்மயுத்தம் நாடகம் கடந்த சில மாதங்களாகவே சிரிப்பாய் சிரிக்கிற நிலைக்கு போய்விட்டது. மத்திய அரசில் ஒபிஎஸ்சுக்கு இருந்த மரியாதை சுத்தமாக போய்விட்டது. தொடக்கத்தில் ஒபிஎஸ்சையும், இபிஎஸ்சையும் அடிக்கடி சந்தித்த மோடி, இப்போதெல்லாம் தனது ஏஜெண்டான ஆளுநரைப் பார்த்தால் போதும் என்று கூறிவிட்டதாக தெரிகிறது.


`அ.தி.மு.க எம்.பி-க்கள் பா.ஜ.க-வுக்கு நல்லா சேவகம் செய்றீங்க!’

மக்களவையில் ரஃபேல் ஒப்பந்தம் பற்றிய விவாதத்தில் ராகுல் காந்தியைப் பேசவிடாமல் அ.தி.மு.க எம்.பி-க்கள் கூச்சல் எழுப்பியுள்ளனர்.

பிரான்ஸின் டசால்ட் நிறுவனத்திடமிருந்து 36 ரஃபேல் போர் விமானங்களை மத்திய அரசு கொள்முதல் செய்ய செப்டம்பர் மாதம், 2016-ம் ஆண்டு ஒப்பந்தம் செய்தது. ஆனால், முந்தைய காங்கிரஸ் அரசு நிர்ணயித்த விலையைக்காட்டிலும் பல மடங்கு விலையைப் பா.ஜ.க அரசு வழங்க உள்ளது என்றும், மத்திய அரசின் ஹெச்.ஏ.எல் நிறுவனத்துக்கு வழங்க இருந்த ஒப்பந்தத்தை ரிலையன்ஸ் நிறுவனத்துக்கு மத்திய அரசு அளித்தது என்றும் சர்ச்சை எழுந்தது. இதில் ஊழல் நடந்துள்ளதாகக் காங்கிரஸ் உள்ளிட்ட எதிர்க்கட்சிகள் இன்றுவரை குற்றம் சாட்டிவருகின்றன.

ரஃபேல் விவகாரம் பற்றி காங்கிரஸ் தலைவர் ராகுல் காந்தி இன்று மக்களவையில் முக்கிய கேள்விகளை எழுப்பினார். அனைவருக்கும் புத்தாண்டு வாழ்த்துக் கூறி ராகுல் காந்தி உரையைத் தொடங்கினார். ஆனால், அ.தி.மு.க எம்.பி-க்கள் அவரைப் பேச விடாமல் தொடர்ந்து கூச்சல் எழுப்பிக்கொண்டிருந்தனர்.

இதனால் சீற்றமடைந்த ராகுல்காந்தி, ``என்னை விவாதிக்கவிடாமல் அ.தி.மு.க எம்.பி-க்கள் கூச்சல் எழுப்புகின்றனர். ஏன் இப்படிச் செய்கிறீர்கள், பிரத மர் மோடியைக் காப்பாற்ற நினைக்கிறீர்களா’’ என்று கேள்வியெழுப்பினார். ஆனால், அ.தி.மு.க எம்.பி-க்கள் தொடர்ந்து கூச்சல் எழுப்பிக்கொண்டே இருந்தனர். ஒருகட்டத்தில் பொறுமையை இழந்த ராகுல் காந்தி,  ``இன்று ரஃபேல் ஒப்பந்தத்தைப் பற்றி விவாதிக்க உள்ளேன். தமிழ்நாட்டைப் பிரதி நிதித்துவப்படுத்தும் அ.தி.மு.க பாராளுமன்ற உறுப்பினர்கள் பா.ஜ.க-வுக்கு சேவையாற்றிக் கொண்டிருக்கின்றனர். என்னைப் பேசவிடாமல் தடுக்கின்ற னர். ஆனால், நான் தொடர்ந்து பேசுவேன். நேற்று பிரதமர் மோடியின் நேர் காணலைப் பார்த்தேன். ரஃபேல் ஒப்பந்தம் பற்றி யாருமே கேள்வியெழுப்ப வில்லை என்று மோடி குறிப்பிட்டார். இது பொய். ஒட்டுமொத்த தேசமும் ரஃபேல் ஒப்பந்தம் பற்றி கேள்வியெழுப்பியுள்ளனர்.
ஒரு ரஃபேல் விமானம்கூட இதுவரை இந்தியாவுக்கு வராதது ஏன்? 126 விமானங்களுக்குப் பதில் 36 ஆக பிரதமர் குறைத்தது ஏன்; ரூ.526 கோடியாக இருந்த ரஃபேல் போர் விமானத்தின் விலையை ரூ.1,600 கோடியாக அதிகரித்தது ஏன்?” என  அடுக்கடுக்காக ராகுல் கேள்வி எழுப்பினார்.
மேலும் பேசிய அவர் `ரஃபேல் ஒப்பந்தம் பற்றி விளக்கம் கொடுக்கவும் என் கேள்விகளை எதிர்கொள்ளவும் மோடிக்கு தைரியம் இல்லை. அ.தி.மு.க எம்பிகளுக்கு பின்னால் பாதுகாப்பு அமைச்சர் நிர்மலா சீதாராமன் ஒளிந்து கொண்டிருக்கிறார். மோடி தன் அறையில் ஒளிந்து கொண்டிருக்கிறார்’ என்றார் காட்டமாக.  இதனிடையே ராகுலை பேசவிடாமல் அ.தி.மு.க எம்.பி-க்கள் கூச்சல் எழுப்பிக்கொண்டே இருந்தனர்.


இலங்கை அரசுக்கு ஐ.நா. சபை கண்டிப்பு

கொழும்பு,

இலங்கையில், கடந்த 1979–ம் ஆண்டு, பயங்கரவாத தடுப்பு சட்டம் கொண்டுவரப்பட்டது. அச்சட்டம், பயங்கரவாதத்துக்கு உதவுவதை தடுக்க, சம்பந்தப்பட்டவர்களை கைது செய்து, எந்த விசாரணையும் இன்றி, 18 மாதங்கள் வரை காவலில் வைத்திருக்க போலீசுக்கு அதிகாரம் அளிக்கிறது. இதை பயன்படுத்தி, தமிழர்கள் பலர் காவலில் வைக்கப்பட்டனர். ஆனால், போர் முடிந்த பிறகும் அவர்கள் விடுவிக்கப்படவில்லை. இந்த சட்டத்தை கைவிட வேண்டும் என்று தமிழர்கள் வலியுறுத்தி வருகிறார்கள்.

இந்நிலையில், சட்டவிரோத காவல் தொடர்பான ஐ.நா. பணிக்குழு உறுப்பினர் லெய் டூமே, 11 நாட்களாக இலங்கையில் தங்கி இருந்து ஆய்வு செய்தார். நேற்று அவர் கொழும்புவில் பேட்டி அளித்தபோது, விசாரணையின்றி சட்டவிரோதமாக தமிழர்களை காவலில் வைப்பதை கைவிடுமாறு இலங்கை அரசை வற்புறுத்தினார்.

மேலும், பயங்கரவாத தடுப்பு சட்டத்துக்கு பதிலாக, சர்வதேச அளவில் ஏற்றுக்கொள்ளப்படும் சட்டத்தை கொண்டு வருமாறு கேட்டுக்கொண்டார். இலங்கை யில் தனிநபர் சுதந்திரத்துக்கு சவால்கள் நிலவுவதாகவும் அவர் கூறினார்.


சராசரி மனிதர்களுக்கு ராணுவ ஹெலிகாப்டரை வழங்குவாரா நிர்மலா சீதாராமன்? குஷ்பு

அகில இந்திய காங்கிரஸ் செய்தி தொடர்பாளர் குஷ்பு இன்று டெல்லியில் காங்கிரஸ் தலைவர் ராகுல்காந்தியை சந்தித்து ஆலோசனை நடத்தினார். இந்த சந்திப்பிற்கு பின்னர் செய்தியாளர்களிடம் பேசியபோது,  ராகுலுடனான ஆலோசனையில் உள்கட்சி விவகாரம் தொடர்பாக பேசினீர்களா? பாராளுமன்ற தேர்தல் குறித்து பேசினீர்களா? என்று எழுப்பப்பட்ட கேள்விகளுக்கு,  அது குறித்து பேசவில்லை என்று குஷ்பு சொன்னதும்,   ராகுல்காந்தியிடம் என்னதான் பேசுனீங்க? என்று கேள்வி எழுப்பப்பட்டது.

அதற்கு பதிலளித்த குஷ்பு,  ‘’தமிழகத்தின் அரசியல் நிலவரம் குறித்த அப்டேட்டுக்காகத்தான் ராகுல்காந்தியை சந்தித்தேன்’’என்றார். ஓபிஎஸ்-ஐ நிர்மலா சீத்தாரமன் சந்திக்க மறுத்தது குறித்து கேள்விக்கு,  ‘’துணை முதல்வர் ஓ.பன்னீர்செல்வத்தை மத்திய அமைச்சர் சந்திக்காதது பெருத்த அவமானம்.

ஓபிஎஸ் சகோதரருக்கு ராணுவ ஏர் ஆம்புலன்ஸ் வழங்கப்பட்ட விவகாரம் குறித்த கேள்விக்கு,   ‘’எமர்ஜென்சி என்பதால் கொடுத்ததாக சொல்கிறார்கள். துணை முதல்வரின் சகோதரர் என்பதால் வழங்கியிருக்கிறார். சராசரி மனிதர்களுக்கு இப்படி மத்திய பாதுகாப்பு அமைச்சர் ராணுவ ஹெலிகாப்டரை வழங்குவாரா?’’என்று கேள்வி எழுப்பினார்.